title: Colin Tilley

text: Colin Tilley (s. 27. kesäkuuta 1988 Berkeley, Yhdysvallat) on yhdysvaltalainen musiikkivideoiden ohjaaja, joka on käsikirjoittanut ja ohjannut musiikkivideoita muun muassa Chris Brownille, Justin Bieberille, Justin Timberlakelle, Nicki Minajille, 50 Centille, Tygalle, Lil Waynelle, Diddylle, Jason Derülolle, Keri Hilsonille ja Wiz Khalifalle. Hänen merkittävin yhteistyökumppani on Chris Brown, jolle hän on ohjannut 19 musiikkivideota. Colin Tilley on voittanut useita palkintoja, kuten vuoden "vuoden paras musiikkivideo" 2011 BET Awardsissa Chris Brownin ”Look At Me Now” -videolle ja vuoden 2011 MTV Video Music Awardsissa "paras miesartisti" Justin Bieberin ”You Smile” -videolle.


title: Colin Tilley

text: Sean Kingston


title: Colin Tilley

text: Mindless Behavior


title: Colin Tilley

text: Tulisa:Conor Maynard:Justin Bieber:


title: Colin Tilley

text: Nicki Minaj


title: Colin Tilley

text: Kelly RowlandRick Ross:Tyga:


title: Colin Tilley

text:
J. Cole:50 Cent:DJ Khaled:French Montana:David Guetta:
Chris Brown:Mary J. Blige:
Young Jeezy:Keri Hilson:
Diddy – Dirty Money:New Boyz:Ciara:Melanie Fiona:Chipmunk:
Jeremih:Lil Wayne:
JLS:Soulja Boy:Wiz Khalifa:FreeSol:Katy B:Jason Derülo:


title: Colin Tilley

text: Lil B:Red Café:Fat Joe:Dappy:Bow Wow:Six DLabrinth:Hugo:Sean Garrett:Tank:Lloyd:Jawan Harris:Shontelle:


title: Colin Tilley

text: Jessie and The Toy BoysBirdman:


title: Henrik Johan Wilhelm Zilliacus

text: Henrik Johan Wilhelm Zilliacus (18. kesäkuuta 1857 Helsinki – 10. heinäkuuta 1919 Helsinki) oli suomalainen lääkäri, sairaalanjohtaja, aktivisti. Hän oli Helsingin yliopiston korva-, nenä- ja kurkkutautiopin dosentti vuodesta 1907 ja oli alan suomalaisia uranuurtajia sekä tieteelliseltä että käytännölliseltä kannalta. Hän oli perustamassa Eiran yksityissairaalaa ja toimi sen johtajana vuoteen 1917. Hän oli valtiopäivillä porvarissäädyssä Helsingin edustaja vuosina 1905–1906. Routavuosien aikaan hän oli kagaalin johtokunnassa ja kuului passiivisen vastarinnan johtajiin. Hän tuki jääkäriliikettä rahoittamalla sitä.


title: Henrik Zilliacus

text: Henrik Zilliacus tarkoittaa seuraavia henkilöitä:


title: Tähystäjäneito

text: Tähystäjäneito on Anneli Kannon ja Terhi Rannelan fantasiaromaani vuodelta 2011, Kuparisarja-trilogian ensimmäinen osa.


title: Tähystäjäneito

text: Sarmatian tähystäjäneidoksi valittu Amaya lähtee Khalkoksen saarelle, tehtävänään osallistua kuninkaallisiin hautajaisiin. Amaya tutustuu Khalkokseen oppaanaan Miroslav, töykeä neujonantaja korkeasta hovista. Amaya saa selville että hänen sijaisäidillään, Sarmatian hallitsijalla on suunnitelmia että Amaya naisi Khalkoksen nuoren prinssin, Samuelin, joka vielä leikkii nukeilla. Amaya ei enää pääse pois Khalkokselta, joten joutuu naimaan Samuelin, vaikka hän on rakastunut Miroslaviin.


title: Timo Sandberg

text: Timo Sandberg (s. 1946 Lahti) on suomalainen kirjailija. Hän on työskennellyt toimittajana ja metsurina sekä metallimiehenä. Metallityöväen liiton toimitsijana hän oli yli 30 vuotta. Hän on kirjoittamisen lisäksi toiminut opettajana ammattiliittonsa Murikka-opiston kirjoittajakursseilla. Sandberg on myös toimittanut useita metallityöläisten ammattiosastojen historiikkeja.


title: Timo Sandberg

text: Timo Sandbergillä on laajahko ja monipuolinen tuotanto, mutta ensisijaisesti hän on dekkaristi. Etsiväkomisario Heittolasta kertovan sarjan rinnalle on viime vuosina alkanut muotoutua Otso Kekki -sarja.


title: Timo Sandberg

text: Dekkarien ja romaanien ohella Sandberg on kirjoittanut myös toimittajien työstä. Onpa hän kirjoittanut lapsillekin, muun muassa hevosaiheisen omien tyttärien harrastuksesta kumpuavan teoksen. Merkittävä teos on kirjailijan omien nuoruusvuosien kokemuksiin perustuva lentojätkistä kertova "Elämänluukku", jossa on myös osin dekkarimainen juonenkulku dokumentaarisessa ympäristössä Kuhmoisten salomaastossa.


title: Guillermo Ranzahuer González

text: Guillermo Ranzahuer González (12. maaliskuuta 1928 Huatusco – 5. elokuuta 2008) oli meksikolainen roomalaiskatolinen piispa. Hänet vihittiin papiksi 22. joulukuuta 1951 ja nimitettiin San Andrés Tuxtlan hiippakunnan johtoon 15. helmikuuta 1969. Piispaksi vihkiminen seurasi 22. maaliskuuta. Pääkonsekraattorina toimi Emilio Abascal y Salmerón, jota avustivat Manuel Pío López Estrada ja Arturo Antonio Szymanski Ramírez.


title: Guillermo Ranzahuer González

text: Ranzahuer González jäi eläkkeelle 12. kesäkuuta 2004.


title: José Trinidad Zapata Ortiz

text: José Trinidad Zapata Ortiz (s. 24. toukokuuta 1959 Zacatecas) on meksikolainen roomalaiskatolinen piispa. Hänet vihittiin papiksi San Andrés Tuxtlan hiippakuntaan 9. toukokuuta 1990 ja nimitettiin johtoon 12. kesäkuuta 2004. Piispaksi vihkiminen seurasi 31. heinäkuuta. Pääkonsekraattorina toimi Guillermo Ranzahuer González, jota avustivat Giuseppe Bertello ja Sergio Obeso Rivera.


title: Carl Anders Zitting

text: Carl Anders Zitting (1872–1929) oli suomalainen maataloustieteilijä ja Mustialan maanviljelysopiston johtaja 1862–1891. Hän oli opiston alkuvaiheen organisoija. Alan ensimmäisenä asiantuntijana hänellä oli merkittävä vaikutus aikakauden maatalouspolitiikkaan hallitukselle antamiensa ohjeiden kautta.


title: Henri Anspach

text: Henri Anspach (10. heinäkuuta 1882 – 29. maaliskuuta 1979) oli belgialainen miekkailija ja olympiavoittaja. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa kalvan joukkuekilpailussa. Samoissa kisoissa hän osallistui myös floretin yksilökilpailuun, kalvan yksilökilpailuun ja säilän joukkuekilpailuun.


title: Henri Anspach

text: Miekkailija Paul Anspach oli Henrin serkku.


title: Victor Willems

text: Victor Willems (19. helmikuuta 1877 – 1918) oli belgialainen miekkailija ja olympiavoittaja. Hän sai vuoden 1908 kesäolympialaisissa Lontoossa pronssia kalvan joukkuekilpailussa. Tukholman kesäolympialaisissa 1912 Willems osallistui floretin sekä kalvan yksilökilpailuihin ja kalvalla myös joukkuekilpailuun, jossa hän oli mukana voittamassa kultaa.


title: Manga Café

text: Manga Café on Helsingin Kaisaniemessä sijaitseva mangakahvila. Kahvila avattiin huhtikuussa 2009.


title: Manga Café

text: Kulttuuri- ja urheiluministeri Stefan Wallin on palkinnut kahvilayrittäjä Milla Sainion, koska hän "on tuonut japanilaisen kulttuurin lähelle suomalaisia sekä edesauttanut nuorisokulttuurin etenemistä ja kasvua".


title: Mannio

text: Mannio on suomenkielinen sukunimi. Mannio voi tarkoittaa:


title: Tuva Korsström

text: Tuva Ernestine Korsström (s. 27. helmikuuta 1946 Helsinki) on suomenruotsalainen kirjailija, kirjallisuusasiantuntija ja toimittaja.


title: Tuva Korsström

text: Korsström valmistui filosofian maisteriksi Helsingin yliopistosta 1970 aineyhdistelmänään romaaninen ja englantilainen filologia sekä filosofia ja kasvatustiede. Hän on työskennellyt toimittajana radiossa ja televisiossa. Vuodesta 1986 hän on toiminut kirjallisuustoimittajana ja -kriitikkona sekä kulttuuriosaston päällikkönä "Hufvudstadsbladetissa".


title: Tuva Korsström

text: Korsström on tuottanut monia kielenopetuskursseja ja toiminut yhtenä kirjoittajana freinetpedagogiikkaa käsittelevässä teoksessa "Kohti uutta koulua". Hän on toimittanut äitinsä Mirjam Tuomisen tekstejä ruotsiksi, suomeksi ja englanniksi, toiminut "Books from Finland" -lehden ja "Nordisk Litteratur / Nordic Literature" -vuosijulkaisun toimituskunnassa ja kirjoittanut artikkeleita ja kolumneja "Dagens Nyheteriin" ja "Göteborgs-Posteniin".


title: Tuva Korsström

text: Korsström on saanut Pohjoismaiden ministerineuvoston journalististipendin 1994, Nordboks-palkinnon 1995, Bonnierin journalististipendin 1998, Ruotsin akatemian Suomi-palkinnon 2003 ja Svenska Litteratursällskapet i Finlandin palkinnon 2014.


title: Tuva Korsström

text: Korsströmin vanhemmat ovat lehtori Torsten Korsström ja kirjailija Mirjam Tuominen.


title: Cecil Haig

text: Cecil Henry Haig (16. maaliskuuta 1862 Kensington – 3. maaliskuuta 1947 Monnington on Wye) oli brittiläinen miekkailija ja olympiamitalisti. Hän kilpaili vuoden 1908 kesäolympialaisissa Lontoossa. Siellä hän oli mukana saamassa hopeaa kalvan joukkuekilpailussa, ja lisäksi hän sijoittui sen yksilökilpailussa jaetulle viidennelle sijalle.


title: Lajos Werkner

text: Lajos Werkner (23. lokakuuta 1883 Budapest – 12. marraskuuta 1943 Budapest) oli unkarilainen miekkailija ja kaksinkertainen olympiavoittaja. Vuoden 1908 kesäolympialaisissa Lontoossa hän voitti säilän joukkuekilpailussa kultaa ja sijoittui lisäksi sen yksilökilpailussa kuudenneksi. Tukholman kesäolympialaisissa 1912 Werkner voitti jälleen säilän joukkuekilpailussa kultaa ja sijoittui sen yksilökilpailussa seitsemänneksi.


title: Lajos Werkner

text: Werkner otettiin vuonna 1999 International Jewish Sports Hall of Fameen.


title: Riccardo Nowak

text: Riccardo Nowak (16. tammikuuta 1885 Bergamo – 18. helmikuuta 1950 Bergamo) oli italialainen miekkailija ja olympiamitalisti. Hän kilpaili vuoden 1908 kesäolympialaisissa Lontoossa, jossa hän sai hopeaa säilän joukkuekilpailussa ja sijoittui neljänneksi kalvan joukkuekilpailussa. Samoissa kisoissa hän osallistui myös sekä kalvan että säilän yksilökilpailuun.


title: Hermann Bohne

text: Hermann Bohne (22. syyskuuta 1890 Tromssa – 5. tammikuuta 1949 Tromssa) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa moniottelun joukkuekilpailussa.


title: Harald Smedvik

text: Harald Gunvald Smedvik ("Hansen-"; 28. maaliskuuta 1888 Glemmen, Østfoldin lääni – 1956) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa moniottelun joukkuekilpailussa.


title: Carl Hårleman (voimistelija)

text: Carl Hårleman (23. kesäkuuta 1886 Västerås – 20. elokuuta 1948 Halmstad) oli ruotsalainen voimistelija, yleisurheilija ja olympiavoittaja. Hän oli vuoden 1908 kesäolympialaisissa Lontoossa mukana voittamassa kultaa joukkuevoimistelussa.


title: Carl Hårleman (voimistelija)

text: Hårleman kilpaili myös Tukholman vuoden 1912 kesäolympialaisissa ja osallistui siellä seiväshyppyyn.


title: Daniel Norling

text: Lars Daniel Norling (16. tammikuuta 1888 Tukholma – 28. elokuuta 1958 Malmö) oli ruotsalainen voimistelija, ratsastaja ja kolminkertainen olympiavoittaja. Hän voitti kultaa joukkuevoimistelussa vuoden 1908 kesäolympialaisissa Lontoossa ja ruotsalaissysteemin joukkuevoimistelussa kesäolympialaisissa 1912 Tukholmassa.


title: Daniel Norling

text: Antwerpenin vuoden 1920 kesäolympialaisissa Norling osallistui ratsastukseen ja voitti kolmannen olympiakultansa joukkue-esteratsastuksessa. Myös hänen Axel-veljensä oli olympiaurheilija.


title: Axel Norling

text: Karl Axel Patrik Norling (16. huhtikuuta 1884 Tukholma – 7. toukokuuta 1964 Tukholma) oli ruotsalainen voimistelija, köydenvetäjä, uimahyppääjä ja olympiavoittaja. Ateenan välikisoissa 1906 hän sai pronssia köydenvedossa ja osallistui myös uimahyppyihin jääden 16. sijalle kerroshypyissä.


title: Axel Norling

text: Norling voitti kultaa joukkuevoimistelussa vuoden 1908 kesäolympialaisissa Lontoossa ja ruotsalaissysteemin joukkuekilpailussa Tukholman kesäolympialaisissa 1912. Myös Norlingin veli Daniel oli olympiaurheilija.


title: Birger Sörvik

text: Knut Birger Sörvik (4. joulukuuta 1879 Göteborg – 23. toukokuuta 1978 Hovås) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuevoimistelussa. Myös hänen veljensä Haakon ja Leif Sörvik olivat olympiaurheilijoita.


title: Haakon Sörvik

text: Haakon Abraham Sörvik (31. lokakuuta 1886 Göteborg – 30. toukokuuta 1970 Göteborg) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa ja kuului siellä moniottelun joukkuekilpailussa kultaa voittaneeseen joukkueeseen. Myös hänen veljensä Birger ja Leif Sörvik olivat olympiaurheilijoita.


title: Johannes Frömming

text: Johannes Wilhelm Arthur "Hans" Frömming (28. kesäkuuta 1910, Berliini – 8. marraskuuta 1996 Hampuri) oli saksalainen raviohjastaja ja -valmentaja. Hän pidetään kaikkien aikojen merkittävimpänä saksalaisena raviurheilijana.


title: Johannes Frömming

text: Frömming aloitti pitkän ohjastajanuransa vuonna 1926 ja ajoi viimeisen kilpailunsa vuonna 1988 76-vuotiaana. Yhteensä hän voitti urallaan 5 592 ravilähtöä. Frömming saavutti useita merkittäviä suurkilpailuvoittoja. Hän voitti muun muassa maailman huomattavimpiin kuuluvat ravikilpailut Prix d'Amériquen kolmasti ja Elitloppetin neljä kertaa. Saksan Derbyn Frömming voitti 11 kertaa ja Itävallan Derbyn neljästi.


title: Johannes Frömming

text: Johannes Frömming sai elämänsä aikana useita kunnianosoituksia. Toisen maailmansodan aikana hän palkkasi kolme juutalaista työntekijää tallilleen ja piilotteli heitä natseilta. Frömming sai toiminnastaan myöhemmin B'nai B'rith -järjestön huomionosoituksen New Yorkissa. Vuonna 1972 hänelle myönnettiin Bundesverdienstkreuz-kunniamerkki, joka on ainoa Saksan valtion jakama kunniamerkki. Saksan urheilun Hall of Fameen Frömming nimettiin heti sen perustamisen yhteydessä vuonna 2008.


title: Johannes Frömming

text: Hampurin Bahrenfeldin raviradalla järjestetään vuosittain hänen mukaansa nimetty Johannes Frömming Memorial -kilpailu. Berliinissä syntynyt Frömming asui Hampurissa 1950-luvulta lähtien ja kaupungissa on nykyään myös hänen mukaansa nimetty katu. Suomessa järjestettiin vuosina 1974–1989, aluksi Tampereen Hippoksella ja sen jälkeen Teivon raviradalla Johannes Frömming Rennen -niminen kansainvälinen ajajakilpailu.


title: Johannes Frömming

text:
Ranska
Ruotsi
Italia
Tanska
Yhdysvallat


title: Erkki Lampén

text: Erkki Lampén (s. 1959) on suomalainen sosiologi, kolumnisti, retkeilijä ja matkakirjailija. Kodin Kuvalehdessä pitämässään kolumnissa Lampén luonnehtii itseään ”tunteita ja niiden ilmaisemista pelkäämättömäksi sosiologiksi” ja ”taiteen sekätyöläiseksi”. Koulutukseltaan hän on valtiotieteiden maisteri.


title: Erkki Lampén

text: Lampén elätti nuorena itseään seitsemän vuotta teatterimuusikkona, kunnes päätti ryhtyä opiskelemaan teologiaa. Puolivälissä opintoja hän vaihtoi pääaineeksi sosiologian. Hän on ollut 1990-luvun alusta mukana Quo vadis -teatteriryhmässä muusikkona, säveltäjänä ja näyttelijänä. Vuodesta 2012 hän on harrastanut innokkaasti myös valokuvausta.


title: Erkki Lampén

text: 2000-luvulla Lampén teki 40–50 vuoden iässä viisi matkaa Suomen päästä päähän lihasvoimin: kävellen, pyöräillen, hiihtäen, meloen ja nojapyörällä polkien. Hanke sai alkunsa kesällä 2000, kun Lampén päätti kävellä Helsingistä Jäämerelle. Seuraava retki oli pyöräily Suomen ympäri valtakunnan rajoja pitkin, kolmas hiihtomatka Porvoosta Nuorgamiin 2004. Neljäs Lampénin retki oli melontamatka kajakilla Inarin Näätämöstä Suomenlahdelle kesällä 2006. Näistä kokemuksista syntyi vuonna 2009 julkaistu matkakirja "Neljä retkeä läpi Suomen". Kirjan julkaisun jälkeen Lampén lähti vielä kiertämään Suomea nojapyörällä.


title: Naiset, jotka minulle annoit

text: Naiset, jotka minulle annoit on Aarne Tarkaksen ohjaama elokuva vuodelta 1962. Se on teatterin maailmaan sijoittuva kolmiodraama, jonka käsikirjoitus on Tarkaksen oma.


title: Naiset, jotka minulle annoit

text: Aikalaisarvioissa elokuva tyrmättiin lähes yksimielisesti. Likipitäen karikatyyriksi sitä luonnehti Paula Talaskivi. Näyttelijät saivat arvioissa kuitenkin kiitosta, ja yksi kriitikko jopa sanoi yhteenvetona: ”Filmi on tuore ja hyvä”.


title: Naiset, jotka minulle annoit

text: Eräässä myöhemmässä kritiikissä elokuvaa luonnehditaan epätasaiseksi ja ailahtelevaksi. Vaikka Elina Salo miellyttää arvion esittäjää, Salon repliikit ovat hänestä kömpelöitä. Joku on nähnyt vilpillisten suhteiden kuvauksessa vilpittömyyttä ja toinen aiheen omakohtaisuuteen tai ainakin sen läheisyyteen viittaavaa kipeyttä.


title: Timo Suokko

text: Timo Suokko (s. 22. toukokuuta 1960) on suomalainen markkinointiviestinnän asiantuntija, luennoitsija ja tietokirjailija. Koulutukseltaan hän on kauppatieteiden maisteri Turun kauppakorkeakoulusta.


title: Timo Suokko

text: Suokko on työskennellyt muun muassa yrityksissä SEK & Grey Oy, Contra, Satama Interactive ja Publicis Helsinki Oy. Hän on toiminut Markkinointiviestinnän Toimistojen Liiton hallituksessa ja luennoinut muun muassa Markkinointi-instituutissa, Turun kauppakorkeakoulussa, Jyväskylän yliopistossa ja Hankenilla.


title: Jalkapallon Suomensarjan kausi 1960

text:
Suomensarjan kausi 1960 oli Suomen jalkapallon toiseksi korkeimman sarjatason kausi. Suomensarja pelattiin kolmessa lohkossa, joissa oli 11–12 joukkuetta.
Lohkovoittajat nousivat seuraavaksi kaudeksi mestaruussarjaan ja sijalle 10 tai huonommin sijoittuneet putosivat maakuntasarjaan.


title: Trebian taistelu

text: Trebian taistelu oli toisen puunilaissodan ensimmäinen suurtaistelu. Taisteluun osallistuivat Hannibalin karthagolaisjoukot ja Rooman tasavalta joulukuussa 218 eaa. noin talvipäivänseisauksen aikaan. Taistelu päättyi roomalaisten huomattavaan tappioon. Silti osa roomalaisista (noin 2,5 legioonaa eli 10 000 roomalaissotilasta) onnistui taistelemaan kunniakkaasti ja sitten vetäytymään Placentiaan (Piacenza). Hannibal voitti huolellisella ja innovatiivisella suunnitelmallaan, joista hän on kuuluisa. Roomalaiskenraali, konsuli Tiberius Sempronius Longus heitti joukkonsa vaikeissa olosuhteissa suoraan hyökkäykseen eikä huomannut joutuvansa ansaan.


title: Trebian taistelu

text: Taistelu käytiin tasamaalla Piacenzan maakunnassa Trebbiajoen vasemmalla rannalla lähellä Po-jokea. Taistelu on nimetty joen mukaan. Vaikka tarkka sijainti, jossa taistelu käytiin, ei ole aivan varma, yleisesti oletetaan että taistelukenttä oli näköetäisyydellä via Emilian roomalaistiestä.


title: Trebian taistelu

text: Joulukuu 218 eaa. oli kylmä ja luminen. Scipio oli vielä toipumassa haavoistaan, mutta Sempronius oli "kiivaana ja omapäisenä" innokas kaatamaan Hannibalin yksin saavuttaakseen ääniä tuleviin konsulinvaaleihin. Scipio olisi välttänyt kouluttamattomilla miehillä hyökkäämistä. Semproniuksen epäonneksi myös Hannibal tiesi tämän ja kehitti suunnitelman, joka pohjautui Semproniuksen kiivauden hyväksikäyttöön. Hannibalin joukot olivat majoittuneet kylmän ja tulvivan Trebbiajoen varrelle.


title: Trebian taistelu

text: Hannibal luotti gallialais-vakoilijoiltaan saamiinsa tietohin. Heidän kertoessaan roomalaisten olevan taisteluvalmiudessa, hän kutsui luoksensa sata parasta jalkaväen ja ratsuväen sotilastaan ja käski heistä jokaisen valita kymmenen sotilasta mukaansa erikoistehtävää varten. Nämä Hannibalin nuoremman veljen Magon alaisuuteen määrätyt 1 100 jalkaväkisotilasta ja 1 100 ratsuväkisotilasta, käskettiin piiloutumaan yön turvin Trebbiajoen aluskasvillisuuteen, valmiina väijyämään roomalaisia.


title: Trebian taistelu

text: Seuraavana aamuna Hannibal lähetti loput numidialaisratsumiehet Trebbian yli häiritsemään roomalaisleiriä. He ratsastivat leirin porteille ja ampuivat nuolia vartiomiehiä kohti ja vetäytyivät, houkutellen roomalaiset asemiin mihin Magon piilotettu osasto voisi hyökätä oikealla hetkellä. Sempronius lähetti ratsuväen häätämään heitä ja pian perään lähetettiin 6 000 keihäänheittäjää, kevyttä jalkaväkeä turvaamaan taistelurintamaa. Taistelurintamaan kuului 12 000 roomalaista raskaan jalkaväen miestä ja 20 000 italialaista, jotka oli myös luultavasti raskaasti aseistettu.


title: Trebian taistelu

text:
Yhdysvaltalainen sisällissodan aikainen upseeri, everstiluutnantti Theodore Ayrault Dodge, kirjoitti näin:
Hannibal laittoi nyt liikkeelle 8 000 kevyen jalkaväen sotilastaan - keihäänheittäjiä ja baleaarisia linkomiehiä - suojatakseen taistelulinjansa. Heidän taaksensa hän muodosti päätaistelurintaman jalkaväen 20 000 afrikkalaisesta, iberialaisesta, ja kelttiläisestä sotilaastaan sekä jakoi 10 000 jalkaväkisotilastaan ja joitain sotanorsuja kummallekin sivustalleen.


title: Trebian taistelu

text: Numidialaisratsuväki kääntyi äkillisesti ja hyökkäsi takaa-ajossa hajaantuneen roomalaisratsuväen kimppuun. Sempronius veti ratsuväkensä sivustoillensa. Numidialaiset ratsumiehet jatkoivat häiritsemällä roomalaista kevyttä jalkaväkeä, saaden heidät tuhlaamaan ammuksensa. Armeijoiden lähestyessä toisiaan, roomalaisella kevyellä jalkaväellä ei ollut enää taistelukykyä karthagolaisia vastaan ammusten vähyyden ja hypotermian takia, joten Sempronius käski heidät selustaan.


title: Trebian taistelu

text: Samoin balearisten linkomiesten ja keihäänheittäjien kohdatessa roomalaista raskasta jalkaväkeä Hannibal veti heidät pois taistelusta ja sijoitti heidät sivustoillensa. Kahden taistelurivistön suhteet olivat siis seuraavankaltaiset. Keskustassa 32 000 roomalaista raskaan jalkaväen sotilasta kohtasi 20 000 karthagolaista raskaan jalkaväen sotilasta, suhde oli siis 1,6 roomalaista jokaista karthagolaista vastaan. Sivustoilla 2 000 roomalaista ratsuväen sotilasta kohtasi kuitenkin 5 000 karthagolaista ratsuväkimiestä sekä 4 000 kevytaseista sotilasta, suhde sivustoilla oli näin ollen yksi roomalainen vastaan 4,5 karthagolaista, lisäksi karthagolaisten sotanorsut olivat sivustoilla.


title: Trebian taistelu

text: Kevyen jalkaväen vetäytyessä roomalaisten linjojen taakse, raskaasti varustettu jalkaväki lähestyi karthagolaisia. Samaan aikaan karthagolaisten sivustat hyökkäsivät roomalaisten sivustoihin työntäen ne takaisin jokeen ja jättäen roomalaisten jalkaväen alttiiksi hyökkäykselle. Roomalaisten ohitettua Magon piilotetut joukot, Magon joukot hyökkäsivät roomalaisten selustaan. Roomalaisten moraalin ollessa jo nälän, kylmän ja väsymyksen takia heikko, rintaman sivustoilla ja takana olleet sotilaat irrottautuivat muodostelmasta ja pyrkivät takaisin joelle. Vaikka lähteet eivät kerro, moinen käytös on tyypillistä vähiten koulutetuille joukoille, jotka yleensä sijoitetaan kerrotunlaisiin paikkoihin taisteluissa.


title: Trebian taistelu

text: Sekasorrossa pakenevien miesten yrittäessä joelle Hannibal käytti tilaisuutensa saadakseen verilöylyn. Suurin osa taistelussa kuolleista kaatui paetessaan tai hukkui jokeen. Roomalainen ratsuväki ratsasti karkuun. Roomalaisten legioonalaisten pysyessä Semproniuksen kanssa keskustassa ja suurimman armeijan osan ollessa 20 000 italialaista, miehet jotka kuolivat, eivät todennäköisesti olleet legioonalaisia vaan italialaisia liittolaisia, joita ei ollut koulutettu taisteluun.


title: Trebian taistelu

text: On selvää, että Sempronius suuntasi päähyökkäyksensä Karthahgon linjan keskustaan. Hän on luultavasti ollut komentamassa henkilökohtaisesti keskustaa, koska ei ole tullut tapetuksi sivustassa tai selustassa. Hänen seuranaan on ollut hänen kokenein ja tehokkain jalkaväkensä. Itse asiassa he ovat toimineet kuin ammattisotilaat. Osa sotilaista on siirtynyt nopeasti sivustoille ja selustaan muodostaen onton neliön. Tässä roomalaisessa jalkaväkimuodostelmassa kaikki sivut suuntautuivat ulospäin ja keskusta jätettiin tyhjäksi komentajia ja haavoittuneita varten. Tämä neliö torjui kaikki karthagolaisten hyökkäykset. Karthagolaiset keskittivätkin huomionsa joen rannalla olleisiin miehiin, roomalaisten muodostelman sijaan.


title: Trebian taistelu

text: Kevyt jalkaväki lähetettiin pysäyttämään norsuja. Sen he tekivät heittämällä tikkoja ja pistelemällä hännän alle. Norsut sekosivat ja hyökkäsivät kummankin osapuolen joukkojen kimppuun, kunnes Hannibal käski ajaa norsut vasemmalle roomalaisten puolella taistelevien gallialaisten kimppuun. Ei ole tiedossa, mitä Livius tarkoittaa "vasemmalla", mutta norsut eivät olleet keskustassa.


title: Trebian taistelu

text: Vaikka Sempronius teki muutamia epäonnisia strategisia päätöksiä, hän todisti taistelukentällä olevansa hyvä kenraali. Määräämällä joukot Karthagon keskustaa vastaan vihollinen kärsi suuria menetyksiä, mutta niiden laadusta ei ole tarkkaa tietoa. Kahdesta etnisestä ryhmittymästä afrikkalaisista ja kelteistä, jälkimmäisen on sanottu menettäneen enemmän miehiä. Neliö oli taistellut itsensä pian karthagolaisten selustaan ja näki takanaan karthagolaisten teurastavan Rooman liittolaisia. Sempronius ei palannut enää pelastamaan heitä vaan vetäytyi joukkoineen Piacenzaan.


title: Äimä

text: Äimä voi viitata ainakin seuraaviin:


title: Äimälä

text: Äimälä viittaa seuraaviin:


title: Ämmä

text: Ämmä tarkoittaa paitsi vanhemman naisen nimitystä myös seuraavia:


title: Ämmän voimalaitos

text: Ämmän voimalaitos on Emäjoessa Ämmänsaaressa Suomussalmella sijaitseva Aarne Ervin suunnittelema vesivoimalaitos. Oulujoki Oy rakensi voimalaitoksen vuonna 1959 Ämmän ruukin paikalle. Sen putouskorkeus vaihtelee 10–13 metrin välillä, sillä se on samalla Kiantajärven säännöstelyvoimalaitos. Voimalassa on yksi Kaplan-turbiini. Teho oli valmistumisaikaan 14 500 kW., nyt se on 16 MW.


title: Hanna Pukkila

text: Hanna Pukkila on suomalainen tietokirjailija ja kustannustoimittaja. Hän on julkaissut menneiden vuosikymmenien ruoasta ja arkielämästä kertovia tietokirjoja.


title: Leif Sörvik

text: Leif Mathias Sörvik (28. elokuuta 1889 Trollhättan – 13. lokakuuta 1963 Västra Frölunda) oli ruotsalainen soutaja. Hän osallistui vuoden 1912 kesäolympialaisiin Tukholmassa ja kilpaili siellä kahdeksikossa, mutta hänen joukkueensa Göteborgs Roddklubb putosi ensimmäisellä kierroksella. Leifin veljet Birger ja Haakon Sörvik olivat voimistelijoita.


title: Andreas Cervin

text: Andreas Cervin (31. lokakuuta 1888 Okome – 14. helmikuuta 1972 Göteborg) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja kuului siellä moniottelussa kultaa voittaneeseen joukkueeseen.


title: Öhman

text: Öhman tai Öhmann on muun muassa seuraavien henkilöiden sukunimi:


title: Ipanapa räp

text: Ipanapa räp on 2. elokuuta 2013 julkaistu lasten musiikkikokoelmalevy. Edellisistä Ipanapa-levyistä poiketen tällä kokoelmalla on pelkkiä rap-kappaleita. Levyllä esiintyvät Heikki Kuula, Redrama, Kuningas Pähkinä, Setä Tamu, Elokuu ja Tommy Lindgren, Sini Sabotage ja JVG, PMMP, Mikael Gabriel, Timo Pieni Huijaus, Stig ja Teflon Brothers ja Asa.


title: Alexander Constantin Öhman

text: Alexander Constantin Öhman (1816–1848) oli suomalainen kirjankustantaja ja kirjakauppias. Hän perusti Porvooseen vuonna 1839 kirjakaupan ja kustansi muun muassa kuvateoksen "Finland framstäldt i teckningar" (1845–1853), J. L. Runebergin teokset "Hanna" ja "Kuningas Fjalar" sekä suomennoksia ja suomenkielisiä kansankirjasia.


title: Alexander Constantin Öhman

text: Hänen veljiään olivat kirjakauppias August Mauritz Öhman ja toimittaja Johan Edvard Öhman.


title: Sigismund Freyer

text: Sigismund Freyer (22. tammikuuta 1881 Nysa, Puola – ?) oli saksalainen ratsastaja ja olympiamitalisti. Hän kilpaili vuoden 1912 kesäolympialaisissa Tukholmassa, jossa hän sai pronssia joukkue-esteratsastuksessa ja sijoittui esteratsastuksessa lisäksi yksilönä viidenneksi.


title: August Mauritz Öhman

text: August Mauritz Öhman (12. heinäkuuta 1819 Helsinki – 22. tammikuuta 1849 Pietari) oli suomalainen kirjakauppias, lehdenkustantaja ja opettaja.


title: August Mauritz Öhman

text: Öhmanin vanhemmat olivat helsinkiläinen kultaseppämestari Johan Öhman (k. 1820) ja Katarina Schogster. Hän kävi Helsingin triviaalikoulua ja pääsi ylioppilaaksi yksityistodistuksella 1838. Öhman meni 1842 asepalvelukseen ja yleni aliupseeriksi. Hän opiskeli vuosina 1845–1847 stipendin turvin venäjän kieltä Moskovassa.


title: August Mauritz Öhman

text: Öhman oli Porvoon yläalkeiskoulun kieltenopettajana vuodesta 1844 ja Porvoon lukion venäjänopettajana vuodesta 1847. Hän perusti yhdessä Paavo Tikkasen kanssa vuonna 1848 haaraosaston Helsinkiin veljensä Alexander Constantin Öhmanin Porvooseen perustamalle kirjakaupalle. Hän kustansi Suometar-lehteä ja käänsi venäjäksi Kalevalan runoja, jotka ilmestyivät 1847. Hänen toinen veljensä oli toimittaja Johan Edvard Öhman.


title: August Mauritz Öhman

text: Öhman oli naimisissa vuodesta 1848 Sigrid Virginia Hoffrénin kanssa. Hän kuoli tammikuussa 1849 koleraan ollessaan matkalla Pietarissa.


title: Joan Brossa

text: Joan Brossa i Cuervo (19. tammikuuta 1919 Barcelona – 30. joulukuuta 1985) oli katalaaniksi kirjoittanut espanjalainen runoilija, näytelmäkirjailija, taiteilija ja graafinen suunnittelija. Häntä pidetään 1900-luvun jälkipuoliskon merkittävämpänä katalonialaisena avantgarde-runoilijana.


title: Joan Brossa

text: Brossa kirjoitti noin 50 kirjaa ja 350 teosta teatteriin. Hän sai maailmanlaajuista mainetta visuaalisesta runoudesta.


title: Nils Adlercreutz

text: Nils August Domingo Adlercreutz (8. heinäkuuta 1866 Brunneby – 27. syyskuuta 1955 Tukholma) oli ruotsalainen ratsastaja ja olympiavoittaja. Hän kilpaili vuoden 1912 kesäolympialaisissa Tukholmassa, jossa hän voitti kultaa joukkuekenttäratsastuksessa ja lisäksi sijoittui neljänneksi kenttäratsastuksen yksilökilpailussa. Samoissa kisoissa Adlercreutz jäi jaetulle kuudennelle sijalle esteratsastuksen yksilökilpailussa.


title: Nils Adlercreutz

text: Myös Nilsin poika Gregor Adlercreutz oli ratsastaja.


title: Gregor Adlercreutz

text: Gregor Nils Henric Adlercreutz (16. elokuuta 1898 Tukholma – 3. kesäkuuta 1944 Strömsholm) oli ruotsalainen ratsastaja ja olympiamitalisti. Hän kilpaili Berliinin vuoden 1936 kesäolympialaisissa ja sai siellä pronssia kouluratsastuksen joukkuekilpailussa. Lisäksi hän sijoittui samoissa kisoissa neljänneksi sen yksilökilpailussa.


title: Gregor Adlercreutz

text: Myös Gregorin isä Nils Adlercreutz oli ratsastaja.


title: Johan Edvard Öhman

text: Johan Edvard Öhman (13. lokakuuta 1809 Helsinki – 27. elokuuta 1856 Tukholma) oli suomalainen opettaja, pappi ja toimittaja.


title: Johan Edvard Öhman

text: Öhmanin vanhemmat olivat helsinkiläinen kultaseppämestari Johan Öhman (k. 1820) ja Katarina Schogster. Hän kävi Helsingin triviaalikoulua ja Porvoon lukiota, pääsi ylioppilaaksi 1828 ja valmistui Helsingin yliopistosta filosofian kandidaatiksi 1834 ja maisteriksi 1836. Öhman vihittiin papiksi Porvoon hiippakunnassa vuonna 1839.


title: Johan Edvard Öhman

text: Öhman oli Helsingin yliopiston kirjaston ylimääräisenä amanuenssina 1835–1836 sekä Porvoon lukiossa apulaisena 1836, vt. historian lehtorina 1836–1839 ja vakinaisena lehtorina vuodesta 1838 alkaen jääden virkavapaalle 1851. Hän oli myös perustamansa Porvoon yksityisen esilukion opettajana ja esimiehenä 1837–1842. Öhman sai rovastin arvon 1849. Öhman perusti vuonna 1842 Porvoon säästöpankin ja toimitti 1838–1845 Borgå Tidningiä. Hän julkaisi muun muassa teoksen "Historik öfver staden Borgå" (1846). Öhman omisti maatilan Porvoon pitäjän Domargårdissa.


title: Johan Edvard Öhman

text: Öhman oli naimisissa vuodesta 1837 Albertina Maria von Fieandtin kanssa. Hänen poikansa oli valtiopäivämies Elias Öhman ja hänen veljiään olivat kirjankustantaja Alexander Constantin Öhman ja kirjakauppias, lehdenkustantaja August Mauritz Öhman.


title: Johan Edvard Öhman

text: Öhman oli J.L. Runebergin opettajatoveri ja perhetuttava. Öhmanin suvun perimätiedon mukaan Runeberg aloitti pääteoksensa, "Vänrikki Stoolin tarinoiden" kirjoittamisen Öhmanin veljesten kannustuksesta. Yksi runokokoelman ensimmäisistä runoista kertoo Öhmanin vaimon sedästä, sotasankari Otto von Fieandtista.


title: Axel Nordlander

text: Axel Nordlander (21. syyskuuta 1879 Hagge – 30. huhtikuuta 1962 Helsingborg) oli ruotsalainen ratsastaja ja kaksinkertainen olympiavoittaja. Hän kilpaili vuoden 1912 kesäolympialaisissa Tukholmassa ja voitti siellä kultaa sekä kenttäratsastuksen yksilö- että joukkuekilpailussa.


title: Elias Öhman

text: Elias Öhman (1845–1908) oli Helsingin kunnallispormestari 1887–1903, mutta joutui erotetuksi poliittisista syistä, mutta sen jälkeen uudestaan 1906–1908. Hän oli porvarissäädyssä valtiopäivämies 1882–1906. Hän sai valtioneuvoksen arvon 1907.


title: Elias Öhman

text: Elias Öhman harrasti nuoruudesta asti vapaapalokuntatoimintaa, ja hän oli Helsingin VPK:n monivuotinen puheenjohtaja. Hänen isänsä oli toimittaja Johan Edvard Öhman.


title: Ernst Casparsson

text: Ernst Gustaf Casparsson (15. marraskuuta 1886 Krokek – 7. syyskuuta 1973 Kolmården) oli ruotsalainen ratsastaja ja olympiavoittaja. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa joukkuekenttäratsastuksessa. Hän jäi kenttäratsastuksen yksilökilpailussa jaetulle viidennelle ja esteratsastuksen yksilökilpailussa jaetulle kuudennelle sijalle.


title: Koska nyt on lauantai-ilta

text: Koska nyt on lauantai-ilta (; myös "Three Week-Ends" tai "3 Weekends") on Clarence G. Badgerin ohjaama yhdysvaltalainen mykkä draamakomediaelokuva vuodelta 1928. Elokuvan pääosissa ovat Clara Bow ja Neil Hamilton. "Koska nyt on lauantai-ilta" kertoo newyorkilaisesta yökerholaulajasta ja -tanssijasta, joka yrittää saada haaviinsa hänen uskomansa miljonäärin, joka on todellisuudessa vain vakuutusyhtiön edustaja.


title: Koska nyt on lauantai-ilta

text: "Koska nyt on lauantai-ilta" perustuu Elinor Glynin tarinaan, jonka pohjalta John Farrow sovitti käsikirjoituksen. Käsikirjoittajina toimivat Percy Heath, Louise Long ja Sam Mintz. Paramount Famous Lasky Corporation tuotti ja jakeli elokuvan. "Koska nyt on lauantai-ilta" kuvattiin Paramount Studiosilla Los Angelesin Hollywoodissa. Elokuvan kuvaukset olivat alkaneet 19. syyskuuta vuonna 1928 ja päättyneet 11. lokakuuta.


title: Koska nyt on lauantai-ilta

text: "Koska nyt on lauantai-ilta" sai ensi-iltansa Yhdysvalloissa 8. joulukuuta vuonna 1928 ja Suomessa 16. syyskuuta vuonna 1929. "Koska nyt on lauantai-ilta" on listattu kadonneeksi elokuvaksi, vaikka elokuvasta on vielä kelan osia tallella. Elokuvan osia säilytetään UCLA Film and Television Archive -arkistossa. "Koska nyt on lauantai-ilta" jäi Clara Bow’n viimeiseksi mykkäelokuvaksi.


title: Henry Oberholzer

text: Henry Arthur Oberholzer (12. huhtikuuta 1893 St. Pancras – 20. maaliskuuta 1953 Newport) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia moniottelussa joukkueen kanssa.


title: Alfred Messenger

text: Alfred William Messenger (4. joulukuuta 1887 Birmingham – 1968 Birmingham) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa joukkueen kanssa pronssia moniottelussa.


title: Edward Pepper

text: Edward Ernest Pepper (2. marraskuuta 1879 Birmingham – 1960 Worcester) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa joukkueineen pronssia moniottelussa.


title: William Cowhig

text: William Cowhig (5. huhtikuuta 1887 Maesteg – 16. elokuuta 1964 Rugby) oli brittiläinen voimistelija ja olympiamitalisti. Hän sai vuoden 1912 kesäolympialaisissa Tukholmassa pronssia moniottelun joukkuekilpailussa ja jäi sen yksilökilpailussa 29. sijalle. Hän osallistui myös vuoden 1920 kesäolympialaisiin Antwerpenissä, jossa hän sijoittui joukkueineen moniottelussa viidenneksi.


title: Harry Dickason

text: Harold "Harry" Dickason (16. huhtikuuta 1890 Harrogate – 21. tammikuuta 1962 Birmingham) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä moniottelussa pronssia saaneeseen joukkueeseen.


title: Molybdeenitrisulfidi

text: Molybdeenitrisulfidi eli molybdeeni(VI)sulfidi (MoS) on molybdeeni- ja sulfidi-ionien muodostama epäorgaaninen ioniyhdiste. Molybdeenitrisulfidissa molybdeenin hapetusluku on +VI.


title: Molybdeenitrisulfidi

text: Molybdeenitrisulfidi on huoneenlämpötilassa tummanruskeaa kiinteää ainetta. Se ei liukene veteen eikä väkeväänkään suolahappoon, mutta liukenee typpihappoon. Molybdeenitrisulfidi liukenee myös sulfidiylimäärään muodostaen väriltään punaruskean tetratiomolybdaatti-ionin (MoS). Kuumennettaessa yhdiste hapettuu molybdeenitrioksidiksi noin 200 °C lämpötilassa ja kuumennettaessa inertissä ilmakehässä se pelkistyy molybdeenidisulfidiksi noin 350 °C lämpötilassa.


title: Molybdeenitrisulfidi

text: Molybdeenitrisulfidia valmistetaan saostamalla heikosti happamissa olosuhteissa molybdaattiliuoksista vetysulfidin avulla. Emäksisissä ja neutraaleissa olosuhteissa muodostuu liukoisia komplekseja. Toinen tapa valmistaa yhdistettä on ammoniumtetratiomolybdaatin hajottaminen kuumentamalla. Molybdeenitrisulfidia on tutkittu käytettäväksi litiumioniakkujen elektrodimateriaalina.


title: Itä–Länsi-ottelu 1951

text: Vuoden 1951 Pesäpallon Itä–Länsi-ottelu pelattiin Oulussa 9. syyskuuta. Tämä oli kaikkiaan seitsemästoista Itä-Länsi-ottelu. Länsi aloitti sisällä.


title: Herbert Drury (voimistelija)

text: Herbert James Christian Drury (5. tammikuuta 1883 Liverpool – 11. heinäkuuta 1936 Waterloo) oli brittiläinen voimistelija ja olympiamitalisti. Hän oli mukana saamassa joukkuevoimistelussa pronssia vuoden 1912 kesäolympialaisissa Tukholmassa ja kuului lisäksi siinä kahdeksanneksi sijoittuneeseen joukkueeseen vuoden 1908 kesäolympialaisissa Lontoossa.


title: Herbert Drury (voimistelija)

text: Yleisurheilija Septimus Francom oli Druryn serkku.


title: Synti joka houkuttelee

text: Synti joka houkuttelee (myös Synti, joka viettelee; ) on vuonna 1926 ensi-iltansa saanut Victor Flemingin ohjaama mykkäkomedia, jonka pääosissa ovat Clara Bow, Percy Marmont, Ernest Torrence, Ford Sterling ja Eugene Pallette. "Synti joka houkuttelee" kertoo nuoresta manikyrististä, joka elää vanhemman aviomiehensä kanssa kanadalaisessa pikkukylässä. Manikyristi ihastuu kuuluisaan nuoreen varakkaaseen lakimieheen, joka on tullut kylään lomailemaan.


title: Synti joka houkuttelee

text: "Synti joka houkuttelee" perustuu Sinclair Lewisin romaaniin "Mantrap" (1926), jonka pohjalta Ethel Doherty ja Adelaide Heilbron laativat käsikirjoituksen. George Marion Jr. laati välitekstit elokuvaan. Elokuvan tuotti B. P. Schulberg ja Hector Turnbull Famous Players-Laskylle, joka myös jakeli elokuvan. Elokuvan kuvaukset olivat alkaneet 7. huhtikuuta vuonna 1926 ja päättyneet 12. toukokuuta. "Synti joka houkuttelee" kuvattiin Kalifornian San Bernardino National Forestissa.


title: Synti joka houkuttelee

text: "Synti joka houkuttelee" sai ensi-iltansa Yhdysvalloissa 18. heinäkuuta vuonna 1926 New Yorkissa. Maanlaajuinen ensi-ilta oli 24. heinäkuuta. Suomessa elokuva julkaistiin 31. lokakuuta vuonna 1927. Clara Bow sai ylistävät arvostelut kriitikoilta. "Synti joka houkuttelee" -elokuvaa säilytetään Yhdysvaltain kongressin kirjaston elokuva-arkistossa. Elokuvasta on säilynyt useita kopioita, joita säilytetään yksityisissä kokoelmissa.


title: William MacKune

text: William MacKune (6. elokuuta 1882 Liverpool – ?) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia moniottelun joukkuekilpailussa.


title: Valdemar Bøggild

text: Valdemar Jensen Bøggild (30. syyskuuta 1883 Ringe – 2. heinäkuuta 1943 Ringe) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaissysteemin joukkuekilpailussa.


title: Eva Braunin elämä

text:
Eva Braunin elämä ("The Lost Life of Eva Braun") on Angela Lambertin kirjoittama elämäkerta, joka julkaistiin vuonna 2006. Kirja kertoo nuoresta Eva Braunista, josta tuli Adolf Hitlerin rakastajatar.
Kirja kuvaa Braunin elämää lapsuudesta kuolemaan. Teoksen on julkaissut suomeksi WSOY ja suomentanut Anja Meripirtti.


title: Kauko Kahila

text: Kauko Emil Kahila on amerikansuomalainen muusikko, jonka soitin on bassopasuuna. Ensimmäisen sukupolven siirtolainen Kahila soitti Houstonin sinfoniaorkesterissa vuosina 1941–1944, St. Louisin sinfoniaorkesterissa 1944–1952 ja Bostonin sinfoniaorkesterissa 1952–1972. Kahila on säveltänyt etydejä tenoripasunaalle ja hänet tunnetaan myös yhtenä nykyaikaisen bassopasuunan kehittäjistä.


title: Keskuskulma

text: Ympyrän keskuskulma on geometriassa ympyrään liittyvä kulma. Ympyrän keskipisteestä O piirretään janat eli säteet ympyrän kehälle pisteisiin A ja B. Säteiden OA ja OB välistä kulmaa kutsutaan keskuskulmaksi formula_1. Koska kulman määrittäminen kahden pisteen avulla jättää kaksi vaihtoehtoista tulkintaa, sidotaan keskuskulma usein ympyrän kaareen. Säteiden ja kaaren muodostaa ympyrän sektorin, jonka kulmana keskuskulma on.


title: Keskuskulma

text: Keskuskulmaan liittyy läheisesti kehäkulma, jotka ovat määräävät toisensa yhtälöllä formula_2 (kuten kuvassa), kuten kehäkulmalausekin esittää.


title: Lars William Öholm

text: Lars William Öholm (17. heinäkuuta 1872 Myrskylä – 6. helmikuuta 1944 Helsinki) oli suomalainen kemisti ja professori.


title: Lars William Öholm

text: Öholmin vanhemmat olivat herastuomari Lars Magnus Öholm ja Kristina Lovisa Nyström. Hän pääsi ylioppilaaksi Porvoon lyseosta 1891 ja valmistui Helsingin yliopistosta filosofian kandidaatiksi 1896, filosofian maisteriksi 1897, filosofian lisensiaatiksi 1904 ja filosofian tohtoriksi 1907. Öholm oli fysiikan dosenttina Helsingin yliopistossa vuodesta 1903, ja kemian professorina 1915–1939. Hän tutki diffuusiota, nesteiden sisäistä kitkaa ja galvaanisia pareja.


title: Carl Adolf Öhrnberg

text: Carl Adolf Öhrnberg (7. toukokuuta 1813 Helsinki – 2. kesäkuuta 1877 Helsinki) oli suomalainen juristi, Helsingin kunnallis- ja oikeuspormestari, valtiopäivämies ja Tammikuun valiokunnan jäsen.


title: Carl Adolf Öhrnberg

text: Öhrnbergin vanhemmat olivat helsinkiläinen puuseppä ja huonekalutehtailija Josef Örnberg (k. 1839) ja Gustava Ramstedt. Hän kävi Helsingin triviaalikoulua ja Porvoon lukiota ja pääsi ylioppilaaksi Helsingissä 1830. Öhrnberg valmistui Helsingin yliopistosta filosofian kandidaatiksi ja maisteriksi 1836 sekä molempien oikeuksien kandidaatiksi 1853. Hän oli auskultanttina Turun hovioikeudessa ja sai varatuomarin arvon 1855.


title: Carl Adolf Öhrnberg

text: Öhrnberg oli oikeusraatimiehenä Helsingissä vuodesta 1855 ja sai hovioikeudenasessorin arvonimen 1865. Hänestä tuli 1874 Helsingin kunnallispormestari ja 1875 oikeuspormestari. Öhrnberg oli Helsingin edustaja Tammikuun valiokunnassa ja porvarissäädyssä edustajana valtiopäivillä 1863–1864, 1867, 1872 ja 1877, joista vuonna 1877 hän oli säädyn varapuhemies. Hän oli pankkivaltuusmies 1867–1877.


title: PME Records

text: PME Records, virallisesti Pinnacle Helsinki Oy, myös Pinnacle Music and Entertainment Records, on vuonna 2012 perustettu suomalainen levy-yhtiö. Lokakuussa 2017 PME Records palkittiin Industry Awards -gaalassa vuoden indie-levy-yhtiönä. Suomalaisen Musiikki & Median järjestämä Industry Awards -gaala on vuosittain järjestettävä alan gaala, jossa palkitaan toimialan osaajia. Ehdokkaat kerätään musiikki- ja media-alan toimijoiden tekemistä ehdotuksista. Lopullisista ehdokkaista päättää Musiikki & Median hallitus toimialan asiantuntijoiden konsultointiin perustuen. PME:n artisteihin kuuluvat: JVG, Alma, Reino Nordin, Tippa, Cledos, Töölön Ketterä, Gettomasa, Gracias, Etta, Lyttä, Pajafella, Bizi, Avionin Prinssi, Cavallini & Shrty, Elias Gould ja Deezydavid.


title: PME Records

text: PME Records toimii yhteistyössä Warner Musicin kanssa, joka jakelee ja markkinoi osan PME Recordsin julkaiseman musiikin. PME:n julkaisema musiikki on pääsääntöisesti rap-musiikkia.


title: Stuka-lentäjä

text:
Stuka-lentäjä ("Mein Kriegstagebuch") on Hans-Ulrich Rudelin kirjoittama muistelmateos, joka julkaistiin vuonna 1983. Kirja kertoo Rudelin, maailman menestyneimmän sotalentäjän, kokemuksista toisen maailmansodan aikana.
Teoksen on julkaissut suomeksi Koala-Kustannus ja suomentanut Hannu Valtonen.


title: Gustaf Jim Östling

text: Gustaf Jim Östling (vuoteen 1908 Gustafsson; 24. marraskuuta 1884 Maarianhamina – 29. huhtikuuta 1955 Helsinki) oli suomalainen kemisti, jolle myönnettiin professorin arvonimi.


title: Gustaf Jim Östling

text: Östlingin vanhemmat olivat puhelinteknikko Gustaf Matthias ja Ida Kristina Östling ja puoliso vuodesta 1913 Helena Schybergson, professori Magnus Gottfrid Schybergsonin tytär. Östling tuli ylioppilaaksi 1906, valmistui filosofian kandidaatiksi 1908 ja väitteli filosofian tohtoriksi 1914. Hän toimi Helsingin yliopiston dosenttina vuodesta 1915 ja farmaseuttisen laitoksen opettaja seuraavasta vuodesta. Suomen kemistiseuran puheenjohtaja Östling oli kolmeen otteeseen, 1921, 1931 ja 1941 ja Kemiallisen teollisuuden yhdistyksen 1922–1930. Östling oli useiden alansa koti- ja ulkomaisten yhdistysten jäsen ja Suomen apteekkien yhdistyksen aikakauskirjan toimittaja 1921–1938. Suomen tiedeseuran jäsen hän oli vuodesta 1931. Hänelle myönnettiin professorin arvonimi 1938. Östling työskenteli Helsingin yliopiston kemian apulaisena 1923–1938. Hän oli myös Medican lääkeainetehtaan tekninen johtaja vuodesta 1916 vuoteen 1943. Östling julkaisi tutkimuksia orgaanisen kemian alalta. Hän toimi vuoden 1919 Pariisin rauhankonferenssin neuvonantajana Ahvenanmaan kysymyksessä.


title: Michael Raffl

text: Michael Raffl (s. 1. joulukuuta 1988 Villach, Itävalta) on itävaltalainen jääkiekkoilija, joka pelaa NHL-joukkue Philadelphia Flyersissa. Hän on pelipaikaltaan laitahyökkääjä. "The Hockey News" -sivuston mukaan Rafflin vahvuuksiin kuuluu kahden suunnan pelaaminen, koko, sijoittuminen, maalintekotaidot ja pelirohkeus. Hänellä on kuitenkin parannettavaa voimassa ja fysiikassa.


title: Michael Raffl

text: Raffl on Villacher SV:n kasvatti. Hän pelasi joukkueessa ensimmäiset miesten pelinsä 17-vuotiaana Itävallan pääsarja Erste Bank Eishockey Ligassa kaudella 2005–2006. Raffl sai tuolloin EBEL:ssä tililleen viisi runkosarja- ja kolme playoff-ottelua jääden niissä ilman tehopisteitä. Hän voitti kauden päätteeksi Itävallan-mestaruuden. Varsinaisella EBEL:n tulokaskaudellaan 2006–2007 Raffl teki 43 runkosarja- ja neljässä playoff-ottelussa tehot 4+2=6. Hän pelasi osan kaudestaan myös VSV:n A-nuorissa, joissa Raffl voitti myös mestaruuden, kuten myös seuraavan kauden 2007–2008 päätteeksi.


title: Michael Raffl

text: Kaudella 2008–2009 Raffl kasvatti EBEL:n yhden kauden piste-ennätystään 19 tehopisteeseen ja kaudella 2009–2010 hän oli tehoilla 25+18=43 VSV:n paras maalintekijä ja toiseksi paras pistemies Roland Kaspitzin jälkeen. Raffl sijoittui koko liigan maalipörssissä kuudenneksi. Kaudella 2010–2011 hän teki EBEL:n viimeisimmän piste-ennäyksensä tehoilla 26+29=55, joilla Raffl oli VSV:n paras maalintekijä ja toiseksi paras pistemies Derek Damonin jälkeen. Hän sijoittui liigan maalipörssissä viidenneksi ja jakoi pistepörssin kymmenennen sijan Graz 99ersin Mike Ouelletten kanssa. Myös Rafflin teholukema +25 oli VSV:n paras.


title: Michael Raffl

text: Raffl jatkoi kaudella 2011–2012 uraansa Ruotsin toiseksi korkeimmalla sarjatasolla HockeyAllsvenskanissa pelanneessa Leksands IF:ssä. Toisella kaudellaan 2012–2013 hän oli tehoilla 24+22=46 joukkueen paras pistemies ja maalintekijä. Raffl jakoi koko Allsvenskanin maalipörssin toisen sijan Tingsryds AIF:n Jordan Smothermanin kanssa ja sijoittui pistepörssissä viidenneksi. Hän eteni Leksandin kanssa molempina kausinaan Kvalserieniin ja jälkimmäinen kausi päättyi sarjanousuun SHL:ään.


title: Michael Raffl

text: 31. toukokuuta 2013 Raffl teki vuoden mittaisen tulokassopimuksen Philadelphia Flyersin kanssa. Hänet siirrettiin harjoitusleirin päätteeksi AHL-joukkue Adirondack Phantomsin vahvuuteen, mutta vain kahden siellä pelatun ottelun jälkeen Raffl kutsuttiin takaisin Flyersin NHL-miehistöön, jossa hän teki NHL-debyyttinsä 12. lokakuuta 2013 Detroit Red Wingsia vastaan. NHL-uransa avausmaalin Raffl teki 9. joulukuuta 2013 Ottawa Senatorsin Craig Andersonin taakse. Kaikkiaan hän teki tulokaskautensa 2013–2014 aikana 68 runkosarjaottelussa tehot 9+13=22 ja seitsemässä playoff-ottelussa yhden syöttöpisteen. Maaliskuussa 2014 Raffl teki kaksivuotisen ja 2,2 miljoonan dollarin arvoisen jatkosopimuksen Flyersin kanssa.


title: Michael Raffl

text: Kaudella 2015–2016 Raffl teki NHL:n yhden kauden piste-ennätyksensä tehoilla 13+18=31 ja hänen teholukemansa +9 oli Flyersin yli puolet kaudesta pelanneista pelaajista paras. Helmikuussa 2016 Raffl teki kolmivuotisen jatkosopimuksen joukkueen kanssa.


title: Michael Raffl

text: Raffl edusti Itävaltaa Sotšin olympiakisoissa 2014 sekä MM-kilpailuissa vuosina 2009, 2011, 2013 ja 2015. Hän pelasi myös sekä Sotšin että Vancouverin olympiakisojen karsinnoissa. Raffl teki A-maajoukkuedebyyttinsä 19-vuotiaana 7. helmikuuta 2008 Puolan Sanokissa Italiaa vastaan. Yhteensä hän on pelannut 62 A-maaottelua tehopistein 15+17=32.


title: Michael Raffl

text: Raffl pelasi myös alle 20-vuotiaiden I-divisioonan MM-kilpailuissa vuosina 2007 ja 2008 voittaen lohkohopeaa. Vuoden 2008 turnauksessa hän jakoi tehoilla 5+8=13 A-lohkon pistepörssin voiton Saksan Frank Mauerin kanssa ja valittiin turnauksen parhaaksi hyökkääjäksi. Raffl pelasi myös alle 18-vuotiaiden I-divisioonan MM-kilpailuissa vuonna 2006.


title: Michael Raffl

text: Rafflin isoveli Thomas pelaa EBEL-joukkue EC Salzburgissa. Veljesten isä Peter Raffl pelasi omalla urallaan useita miesten arvokisoja. Nykyään hän valmentaa Villacher SV:n A-nuoria. Veljesten eno Gerald Rauchenwald on myös entinen Itävallan maajoukkuepelaaja ja heidän serkkunsa Alexander Rauchenwald pelaa EC Salzburgin EBEL-joukkueessa.


title: Shelby Rogers

text: Shelby Rogers (s. 13. lokakuuta 1992 Mount Pleasant, Etelä-Carolina) on yhdysvaltalainen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 70 syyskuussa 2014. Hän on voittanut urallaan neljä ITF-turnausta kaksinpelissä.


title: Shelby Rogers

text: Ensimmäisen Grand Slam -otteluvoittonsa Rogers saavutti Ranskan avoimissa 2013 voitettuaan ensimmäisellä kierroksella Irena Pavlovicin. Ranskan avoimissa 2016 hän eteni puolivälieriin voitettuaan muun muassa Petra Kvitován ja Irina-Camelia Begun.


title: Hyppynaruloru

text: Hyppynaruloruja on leikitty ympäri maailmaa jo satoja vuosia. Pääasiassa tytöt leikkivät mm. koulun pihalla erinäisiä hyppynaruleikkejä, joihin sisältyy, ei vain narun pyörittämistä ja hyppimistä, vaan myös loruja, joilla hyppimisestä tehdään hauskempaa. Hyppynarua käyteetään myös urheilun ja kuntoilun apuvälineenä, mutta siihen liittyvät lorut ovat paremmin lasten suosiossa.


title: Hyppynaruloru

text: Leikit ovat luultavasti kulkeutuneet maasta toiseen aikojen saatossa. Suomessa tunnetun "Pappi, lukkari" -lorun vastaava ja lähes samanlaista "Tinker, tailor" -lorua on leikitty mm. Englannissa.


title: Hyppynaruloru

text: Pappi, lukkari, talonpoika, kuppari


title: Hyppynaruloru

text:
Sulhasen ammatti: Pappi, lukkari, talonpoika, kuppari, rikas, rakas, köyhä, varas.
Hääpuku on tehty: Silkkiä, samettia, ryysyä, rääsyä, sarkaa, verkaa.
Sormus on tehty: Kulta, hopea, kupari, rauta, puu, muovi.
Häät vietetään: Talossa, ladossa, kirkossa, navetassa.
Ensimmäinen lapsi on: Tyttö, poika, hullu, apina.


title: Hyppynaruloru

text: Roope-ankka


title: Hyppynaruloru

text:
Roope-ankka, Roope-ankka laskee rahojaan.
Yksi raha puuttuu, Roope-setä suuttuu
1,2,3,4,5...


title: Hyppynaruloru

text: Kahvi, Kerma, Sokeri, Tee


title: Hyppynaruloru

text:
A - B - C -D
Kahvi, Kerma, Sokeri, Tee


title: Hyppynaruloru

text: Omena, rusina, appelsiini


title: Hyppynaruloru

text:
Omena, rusina, appelsiini.
Jos sinä hyppäät kaksikymmentäviisi,
saat sinä ensimmäisen palkinnon
1,2,3,4,5,6,7,8,9,10...25!


title: Hyppynaruloru

text: Nallekarhu, nallekarhu


title: Hyppynaruloru

text: Nallekarhu, nallekarhu, mene sisälle, nosta tassusi, pyöri ympäri, niiaa, kumarra, potkaise, kiljaise, sano nimesi, älä mene pois, mene pois!


title: Hyppynaruloru

text: "Kenestä tykkäät?"


title: Hyppynaruloru

text:
"Minna" se tykkää a,b,c,d,e,f,g,h...
"Minna" se tykkää Villestä, juu, ei, juu, ei, juu, ei...


title: Hyppynaruloru

text: Hypitään niin kauan kuin hyppiminen epäonnistuu. Aakkosia lueteltaessa pyöritetään nopeammin. Se mihin kirjaimeen naru pysähtyi, niin muut keksivät sillä kirjaimella alkavan pojan nimen. Tämän jälkeen hyppääjä aloittaa uudestaan ja loru aloitetaan alusta: Minna se tykkää Villestä juu, ei, juu, ei... pyöritetään naurua nopeasti ja taas hypitään niin kauan, että saadaan selvyys asiaan.


title: Hyppynaruloru

text: Pappi se pyöritti kengän nauhaa


title: Hyppynaruloru

text:
A, b, c, d, e...
Pappi se pyöritti kengän nauhaa, (hyppijän nimi) se hyppäsi (keksitty nimi) kaulaan!
Ei, juu, ei, juu, ei, juu...
On totta! (tai) Ei totta!


title: Hyppynaruloru

text: Sen kirjaimen kohdalla jossa tulee virhe, niin pyörittäjät keksivät sillä alkavan nimen (tytölle poika ja pojalle tyttö) Sitten pyöritetään niin kauan että naru pysähtyy "ei" tai "juu" kohdalla ja huudetaan "ei ole totta" tai "on totta"!


title: Hyppynaruloru

text: Naimisiin!


title: Hyppynaruloru

text:
1) puolison nimi:
Luetellaan aakkoset (a, b, c, d, e..) ja keksitään hyppynarun pysähtyskirjaimella alkava nimi


title: Hyppynaruloru

text:
2) rakkausavioliitto vai ei:
"juu-ei-juu-ei..."


title: Hyppynaruloru

text:
3) hääasu:
"hääpuku-juhlapuku-uimapuku-alasti-hääpuku-juhlapuku..."


title: Hyppynaruloru

text:
4) häiden viettopaikka:
"kirkko-navetta-huussi-kirkko..."


title: Hyppynaruloru

text:
5) lasten lukumäärä:
"1-2-3-4-5-6-7-1-2..."


title: Hyppynaruloru

text:
6) tuleva koti:
"linna-omakotitalo-teltta-linna..."


title: Hyppynaruloru

text: Hypitään tavuttaen


title: Hyppynaruloru

text:
Co - ca - co - la,
Kis - san - pen - tu


title: Hyppynaruloru

text: Keksitään sana ja hypitään tavutten. Joka kierroksella keksitään uusi sana.


title: Vilppu Kiljunen

text: Vilppu Pekka Kiljunen (s. 17. syyskuuta 1960) on suomalainen oopperaohjaaja. Hän on tehnyt oopperaohjauksia Suomessa muun muassa Savonlinnan Oopperajuhlille, Suomen Kansallisoopperaan sekä Vaasan ja Tampereen Oopperaan. Ulkomailla hän on ohjannut muun muassa Pietarissa Mariinski-teatterille, Tukholmassa Kuninkaalliselle oopperalle ja Moskovassa Bolšoi-teatterille.


title: Vilppu Kiljunen

text: Kiljunen pääsi ylioppilaaksi Helsingin ranskalais-suomalaisesta koulusta 1979. Helsingin yliopistossa hän opiskeli musiikki- ja teatteritiedettä sekä teoreettista filosofiaa. Hän opiskeli viulunsoittoa Helsingin konservatoriossa 1974–1982 sekä tanssia Tamara Rasmussenin ja Reijo Kelan johdolla. Vuosina 1980–1982 hän opiskeli Oopperan balettikoulussa Aku Ahjolinnan johdolla, sitten pantomiimia Pariisissa Marcel Marceaun johdolla 1982–1984. Kiljunen valmistui ohjaajaksi ja teatteritaiteen maisteriksi Teatterikorkeakoulusta 1990 ja suoritti oopperaohjauksen jatko-opintoja Moskovan Gitis-oppilaitoksessa.


title: Vilppu Kiljunen

text: Ohjaamisen lisäksi hän on toiminut Pieni Suomi -teatterin taiteellisena johtajana, ohjaajantyön lehtorina Teatterikorkeakoulussa sekä tuntiopettajana Turun Taideakatemiassa ja Taideteollisessa korkeakoulussa. Kiljunen on myös esiintynyt teatterissa ja elokuvissa sekä toiminut tanssijana.


title: Vilppu Kiljunen

text: Vilppu Kiljusen sisaruksia ovat poliitikko Kimmo Kiljunen ja kuvataiteilija Satu Kiljunen.


title: Rikard Nordstrøm

text: Rikard Hannibal Wilhelm Nordstrøm (23. huhtikuuta 1893 Kööpenhamina – 7. helmikuuta 1955 Kööpenhamina) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia vapaan järjestelmän joukkuekilpailussa.


title: Haapakosken voimalaitos

text: Haapakosken voimalaitos on Pohjolan Voima Oy:n omistama vesivoimalaitos Iijoessa Oulun Pahkalan kaupunginosassa. Haapakoski on Iijoen alajuoksun voimalaitoksista ylimpänä, ja joen suulta laskien viides.


title: Haapakosken voimalaitos

text: Voimalaitoksen arkkitehtisuunnittelun on tehnyt arkkitehti Uki Heikkinen 1961. Vuonna 1963 valmistuneen voimalan pudotuskorkeus on 16 metriä. Laitoksessa on kaksi Kaplan-turbiinia ja kaksi 24 MVA:n generaattoria. Vuosina 2007–2009 peruskorjatun voimalaitoksen sähköteho on 32,6 MW ja vuosituotanto 130 GWh.


title: Sidney Cross

text: Sidney Cross (5. tammikuuta 1891 Hoxton – 7. lokakuuta 1964 Chichester) oli brittiläinen voimistelija ja olympiamitalisti. Hän kuului moniottelussa pronssia saaneeseen joukkueeseen vuoden 1912 kesäolympialaisissa Tukholmassa. Hän kilpaili myös Antwerpenin vuoden 1920 kesäolympialaisissa ja jäi moniottelussa joukkueineen viidennelle sijalle.


title: Vaaleamadagaskarinkerttunen

text: Vaaleamadagaskarinkerttunen ("Nesillas lantzii") on kerttusten heimoon kuuluva varpuslintu. Sitä pidettiin vuoteen 1993 madagaskarinkerttusen alalajina.


title: Vaaleamadagaskarinkerttunen

text: Vaaleamadagaskarinkerttusta tavataan Madagaskarin lounaisosissa. Sen kannan kokoa ei tiedetä, mutta lajin on raportoitu olevan "ei-harvinainen". Se on luokiteltu elinvoimaiseksi.


title: Vaaleamadagaskarinkerttunen

text: Vaaleamadagaskarinkerttunen elää yksittäin tai pareittain ja käyttää ravinnokseen hyönteisiä. Se tekee pesänsä tiheään heinätuppaaseen tai pensaaseen. Se munii kaksi munaa elo-helmikuussa.


title: Ngazidjankerttunen

text: Ngazidjankerttunen ("Nesillas brevicaudata") on kerttusten heimoon kuuluva varpuslintu.


title: Ngazidjankerttunen

text: Ngazidjankerttusta tavataan Komoreilla. Lajia on kuvattu yleiseksi, ja se on luokiteltu elinvoimaiseksi.


title: Tundrapäästäinen

text: Tundrapäästäinen ("Sorex tundrensis") on päästäislaji.


title: Tundrapäästäinen

text: Tundrapäästäistä tavataan tundralla ja metsäalueilla Luoteis-Kanadassa ja Alaskassa, Venäjän itäosista Uralille sekä Kiinan ja Mongolian pohjoisosissa. Se on runsaslukuinen laji ja Siperian jokien varsilla se on yleisin nisäkäslaji.


title: Tundrapäästäinen

text: Tundrapäästäinen käyttää ravinnokseen pääasiassa kovakuoriaisia. Se lisääntyy kolme tai neljä kertaa vuodessa ja synnyttää kerralla 7–10 poikasta.


title: Alfredo Gollini

text: Alfredo Gollini (24. joulukuuta 1881 Modena – 22. huhtikuuta 1957) oli italialainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä moniottelussa kultaa voittaneeseen joukkueeseen.


title: Bernard Franklin

text: Bernard Wallis Franklin (10. marraskuuta 1889 Lontoo – 2. tammikuuta 1937 Muswell Hill) oli brittiläinen voimistelija ja olympiamitalisti. Hän sai vuoden 1912 kesäolympialaisissa Tukholmassa pronssia moniottelun joukkuekilpailussa ja jäi sen yksilökilpailussa 29. sijalle. Hän osallistui myös vuoden 1920 kesäolympialaisiin Antwerpenissä, jossa hän sijoittui joukkueineen moniottelussa viidenneksi.


title: Georg Selenius

text: Georg Selenius (18. lokakuuta 1884 Fredrikstad – 7. toukokuuta 1924 Fredrikstad) oli norjalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä vapaassa systeemissä kultaa voittaneeseen joukkueeseen.


title: Carl Krebs

text: Carl Immanuel Krebs (11. helmikuuta 1889 Aarhus – 15. toukokuuta 1971 Slagelse) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä vapaassa järjestelmässä pronssia saaneeseen joukkueeseen.


title: Galina Voskobojeva

text: Galina Voskobojeva (s. 18. joulukuuta 1984 Moskova, Venäjä) on kazakstanilainen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 42 toukokuussa 2012. Hän on voittanut urallaan viisi WTA-turnausta nelinpelissä.


title: Galina Voskobojeva

text: Grand Slam -turnausten kaksinpelissä Voskobojeva on päässyt parhaimmillaan kolmannelle kierrokselle Australian avoimissa vuosina 2009 ja 2012.


title: Zuzana Kučová

text: Zuzana Kučová (s. 26. kesäkuuta 1982 Bratislava) on slovakialainen tennispelaaja. Parhaimmillaan hän on ollut kaksinpelissä WTA-listan sijalla 101 kesäkuussa 2010. Hän on voittanut urallaan kahdeksan ITF-turnausta kaksinpelissä ja neljä turnausta nelinpelissä.


title: Zuzana Kučová

text: Grand Slam -turnauksissa Kučová on päässyt parhaimmillaan toiselle kierrokselle Ranskan avoimissa 2013


title: Zuzana Kučová

text: Myös hänen siskonsa Kristína Kučová on tennispelaaja.


title: Ingvald Eriksen

text: Ingvald Eriksen (3. syyskuuta 1884 Odense – 28. tammikuuta 1961 Odense) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä hopeaa saaneeseen joukkueeseen.


title: Östring

text: Östring on seuraavien henkilöiden sukunimi:


title: George Falcke

text: George Falcke (2. maaliskuuta 1891 Boston, Massachusetts, Yhdysvallat – 1. helmikuuta 1979 Kööpenhamina, Tanska) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä hopeaa saaneeseen joukkueeseen. Falcke oli pikaluistelija Cathrine Gragen isoisoisä.


title: Komorienkerttunen

text: Komorienkerttunen ("Nesillas mariae") on kerttusten heimoon kuuluva varpuslintu.


title: Komorienkerttunen

text: Komorienkerttusta tavataan kotoperäisenä Komoreilla. Lajia on kuvattu yleiseksi, ja se on luokiteltu elinvoimaiseksi.


title: Fredrik Östring

text: Fredrik Östring (1810–1855) oli suomalainen pappi ja kuului herännäisyyden vaikuttajiin. Hänen innokkaaseen toimintaansa ruotsinkielisellä Pohjamaalla kiinnitettiin viranomaisten taholta huomiota ja hän sai syytteen luvattomien uskonnollisten kokousten järjestämisestä. Hänet pidätettiin puoleksi vuodeksi virantoimituksesta.


title: Fredrik Östring

text: Myös hänen veljensä Johan Jakob Östring vaikutti herännäisyyden piirissä.


title: Fredrik Östring

text: Hän kuoli haaksirikossa Maalahdessa 6. syyskuuta 1855.


title: Johan Jakob Östring

text: Johan Jakob Östring (1813–1836) oli suomalainen herännäisyyden piirissä toiminut henkilö. Hänet karkotettiin vuonna 1834 yliopistosta eräiden pohjalaisopiskelijoiden kanssa, joukossa muun maussa Lars Stenbäck, heidän suunniteltuaan mielenosoitusta. Hyvin lahjakkaana pidetty Östring oli tutustunut herännäisyyteen Stenbäckin kotona Vöyrin pappilassa, ja oli sen jälkeen pietismin kannattaja. Hän kuoli keuhkotautiin vuonna 1836, ja Stenbäck purki suruaan hänen kuolemastaan runoihinsa.


title: Johan Jakob Östring

text: Hänen veljensä Fredrik Östring oli herännäisyyden vaikuttajahenkilöitä.


title: Aldabrankerttunen

text: Aldabrankerttunen ("Nesillas aldabrana") on kerttusten heimoon kuulunut, sukupuuttoon kuollut varpuslintu. Lajia tavattiin kotoperäisenä Aldabralla. Se löydettiin vuonna 1967 ja viimeinen havainto siitä tehtiin vuonna 1983. Lajia etsittiin saarelta vuosina 1986 ja 2003-2004, mutta etsinnät eivät tuottaneet tulosta.


title: Leonard Hanson

text: Leonard Hanson (1. marraskuuta 1887 Bradford, West Yorkshire – 27. lokakuuta 1949 Bradford, West Yorkshire) oli brittiläinen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja sitten vuoden 1912 kesäolympialaisissa Tukholmassa, jossa hän sai moniottelun joukkuekilpailussa pronssia ja jäi sen yksilökilpailussa 12. sijalle.


title: Jenni Jaakkola

text: Jenni Jaakkola (s. 20. helmikuuta 1999) on ensimmäisen KIDSing -lastenlaulukilpailu ohjelman voittaja.


title: Jenni Jaakkola

text: 25. toukokuuta 2013 järjestetyn finaalin voiton ansiosta Jaakkola sai levytyssopimuksen Antti Tuiskun oman levymerkin Hyökyaalto Recordsin kanssa. Hän pääsi myös esiintymään Tuiskun syksyllä 2013 järjestetylle juhlakiertueelle.


title: Jenni Jaakkola

text: Jaakkolan esikoisalbumin äänitykset aloitettiin heinäkuussa 2013. "Siipeni mun" -niminen albumi julkaistiin 11. lokakuuta 2013.


title: Jenni Jaakkola

text: Jaakkola levytti vuonna 2016 Suomen Partiolaisten suurleirin Roihun virallisen leirilaulun ”Roihu”. Saman vuoden syksyllä hän teki cameoroolin Ylen "Uusi päivä" -draamasarjassa. Vierailun yhteydessä hän vieraili sarjassa mukana olevan Bongolava-yhtyeen singlellä ”Paperisetelit”.


title: Jenni Jaakkola

text: Jaakkola keikkailee yhdessä Jenni Jaakkola Coverband-yhtyeen kanssa.


title: Nick Kyrgios

text: Nicholas Hilmy Kyrgios (s. 27. huhtikuuta 1995 Canberra) on australialainen tennispelaaja. Parhaimmillaan hän on ollut kaksinpelissä ATP-listan sijalla 13 lokakuussa 2016. Hän siirtyi ammattilaiseksi vuonna 2013. Hänen isänsä, George, on kreikkalais-australialainen, ja hänen äitinsä, Norlaila, malesialainen.


title: Nick Kyrgios

text: Kyrgios voitti junioriurallaan kaksinpeliturnauksen Australian avoimissa 2013. Nelinpelimestaruudet hän voitti Ranskan avoimissa 2012 sekä Wimbledonissa 2012. Hän oli myös junioreiden maailmanlistan ykkösenä.


title: Nick Kyrgios

text: Helmikuussa 2013 Kyrgios voitti haastajaturnauksen kaksinpelin Sydneyssä. Ranskan avoimissa 2013 Kyrgios teki Grand Slam -debyyttinsä ammattilaisena. Ensimmäisellä kierroksella villin kortin turnauksen pääsarjaan saanut Kyrgios voitti maailmanlistan sijalla 57 olleen Radek Štěpánekin luvuin 7–6(4), 7–6(8), 7–6(11). Wimbledonissa 2014 Kyrgios eteni puolivälieriin voittaen 4. kierroksella Rafael Nadalin. Puolivälierässä hän hävisi Milos Raonicille. Wimbledonin menestyksensä johdosta Kyrgios nousi ATP-rankinglistalla sijalle 66.


title: Nick Kyrgios

text: Kyrgios on voittanut kaksinpelissä neljä ATP-turnausta: Marseillessa, Atlantassa ja Tokiossa vuonna 2016 sekä Brisbanessa vuonna 2018. Nelinpelissä hän on voittanut Jack Sockin parina Lyonin turnauksen vuonna 2018.


title: Benson

text: Benson voi tarkoittaa ainakin seuraavia:


title: Sven Ivar Seldinger

text: Sven Ivar Seldinger (19. toukokuuta 1921 – 21. helmikuuta 1998) oli kuuluisa ruotsalainen radiologi, joka keksi Seldingerin tekniikaksi kutsutun lääketieteellisen toimenpiteen jolla saavutetaan turvallinen pääsy verisuoniin ja muihin onttoihin elimiin. Tekniikka on mahdollistanut nykyiset angiografiat, joita radiologit ja kardiologit tekevät.


title: Elemér Pászti

text: Elemér Pászti (20. joulukuuta 1889 Szolnok – 27. lokakuuta 1965 Budapest) oli unkarilainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä moniottelussa hopeaa saaneeseen joukkueeseen. Hän osallistui myös vuoden 1928 kesäolympialaisiin Amsterdamissa.


title: Johannes Theodor Suhr

text: Johannes Theodor Suhr (24. tammikuuta 1896 Nyborg – 10. maaliskuuta 1997) oli tanskalainen roomalaiskatolinen piispa. Hänet vihittiin benediktiinien papiksi 1. huhtikuuta 1933 ja nimitettiin Tanskan apostolisen vikariaatin (tuleva Kööpenhaminan hiippakunta) johtoon sekä Baleciumin titulaaripiispaksi 13. joulukuuta 1938. Piispaksi vihkiminen seurasi 15. tammikuuta 1939. Pääkonsekraattorina toimi Pietro Fumasoni Biondi, jota avustivat Celso Benigno Luigi Costantini ja Gregorio Diamare.


title: Johannes Theodor Suhr

text: 29. huhtikuuta 1953 Suhr sai nimityksen Kööpenhaminan piispaksi, jona hän toimi, kunnes erosi tehtävistään 6. lokakuuta 1964. Eroamispäivänään hän sai nimityksen Apisa Maiuksen titulaaripiispaksi. Hän erosi myös titulaarihiippakunnan johdosta 16. kesäkuuta 1976. Hän osallistui Vatikaanin toiseen kirkolliskokoukseen.


title: Scala (Kuopio)

text: Finnkino Scala on Kuopion viihdekeskus IsoCeessä sijaitseva Finnkinon elokuvateatteri, joka avattiin 17. toukokuuta 2013.


title: Scala (Kuopio)

text: Scalan elokuvakeskuksessa on seitsemän salia, joissa on yhteensä 882 istumapaikkaa. Teatteri on täysin digitaalinen. Kaikki elokuvat esitetään digitaalisessa muodossa, ja myös aulojen julistepaikat ovat digitaalisia. Teatterissa on käytössä Dolbyn 3D-tekniikkaa. Myös lapsille on saatavana omat 3D-lasit. Scalassa on myös itsepalvelulla toimivia lippuautomaatteja, joista voi lunastaa muun muassa internetissä varatut liput.


title: Jack the Nipper

text: Jack the Nipper on Gremlin Graphicsin kehittämä vuonna julkaistu tasohyppelypeli. Peli perustuu väljästi Brittiläiseen "Sweeny Toddler"-sarjakuvahahmoon.


title: Jack the Nipper

text: "Jack the Nipper" on sivusta kuvattu tasohyppelypeli. Hahmot ja esineet ovat oikeasti kaksiulotteisia, mutta peliin on lisätty illuusio kolmiulotteisuudesta sallimalla hahmojen pystyakselin suuntaiset liikkeet pelikentällä.


title: Jack the Nipper

text: Pelaaja ohjaa tuhmaa lasta, joka haluaa rikkoa ennätyksen tuhmuudessa. Saavuttaakseen tuhmuuspisteitä hän tekee ilkeitä kepposia kaupungin asukkaille. Tuhmuutta mitataan omalla mittarillaan, jonka täyttyessä peli on läpäisty. Mikäli vihaiset aikuiset saavat hänet kiinni, hän saa osakseen kuritusta. Jokainen kontakti aikuiseen lisää kuritusmittarin lukemaa ja mikäli mittari täyttyy, Jack menettää yhden elämän. Myös kosketukset kaupungin kummituksiin ja hirviöihin lisäävät kuritusmittarin lukemaa.


title: Olaf Ingebretsen

text: Olaf Ingebretsen tai Ingebrigtsen (24. toukokuuta 1892 Oslo – 20. heinäkuuta 1971 Bærum) oli norjalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä pronssia saaneeseen joukkueeseen.


title: Torkild Garp

text: Torkild Garp (31. tammikuuta 1883 Kööpenhamina – 16. helmikuuta 1976 Gentofte) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä hopeaa saaneeseen joukkueeseen.


title: Comeblack

text: Comeblack on saksalaisen hard rock-yhtye Scorpionsin kokoelma/cover -albumi. Se julkaistiin onnistuneen vuoden 2010 Sting in the Tail -albumin ja konserttikierueen jälkeen marraskuussa 2011.


title: Comeblack

text: Puolet albumin kappaleista on uudelleennauhoitettuja yhtyeen klassikkokappaleita ja puolet cover-versioita 60- ja 70-luvun suosituista rock-kappaleista.


title: Comeblack

text: Yhdysvalloissa Comeblack-albumi myi noin 5000 kappaletta ja debytoi sijalla 90 Billboard 200-listalla


title: Comeblack

text: Allmusic antoi albumille kolme tähteä viidestä arvioiden uudelleennauhoitettujen kappaleiden kuulostavan "isommilta kuin 80-luvun versiot" ja huomautti, että cover-versiot "Children of the Revolution" ja "Tainted Love" erottuivat joukosta positiivisesti.


title: Sterling Morrison

text: Holmes Sterling Morrison (28. elokuuta 1942 – 30. elokuuta 1995) oli yhdysvaltalainen muusikko, joka oli yksi kokeellisen rockin yhtye The Velvet Undergroundin perustajajäseniä. Morrison soitti yhtyeessä sähkö- ja bassokitaraa, sekä lauloi taustoja.


title: Sterling Morrison

text: Morrison soitti Velvet Undergroundissa neljän albumin verran, kunnes jätti riidoista katkerana yhtyeen vuonna 1971. Pian tämän jälkeen hän vetäytyi pitkäksi aikaa musiikkimaailmasta, kunnes palasi lyhyeksi aikaa The Velvet Undergroundiin yhtyeen comeback-kiertueille 1990-luvun alussa. Morrison kuoli Non-Hodgkinin lymfoomaan 53-vuotiaana vuonna 1995.


title: San Jacinton taistelu

text: San Jacinton taistelu oli 21. huhtikuuta 1836 käyty taistelu Texasin tasavallan ja Meksikon joukkojen välillä lähellä nykyistä Harrisin piirikuntaa Texasissa. Taistelu alkoi Texasin Sam Houstonin joukkojen yllätyshyökkäyksellä ja päättyi Texasin murskavoittoon. Taistelussa kuoli yli 600 meksikolaista ja vain yhdeksän texasilaista. Lisäksi satoja meksikolaisia sotilaita jäi texasilaisten vangiksi, heidän mukanaan Meksikon joukkojen komentaja kenraali Santa Anna.


title: San Jacinton taistelu

text: Taistelun seurauksena Meksikon joukot vetäytyivät Texasin alueelta ja valtiot tekivät rauhansopimuksen. Rauhansopimuksessa texasilaiset vapauttivat kenraali Annan ja Meksiko lupasi tunnustaa Texasin itsenäisyyden. San Jacintonin taistelulla oli näin merkittävä rooli Texasin itsenäistymisessä ja myöhemmässä liittymisessä Yhdysvaltoihin.


title: Nils Granfelt

text: Nils Daniel Granfelt (17. helmikuuta 1887 Tukholma – 21. heinäkuuta 1959 Nacka) oli ruotsalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä kultaa voittaneeseen joukkueeseen. Myös Nilsin veljet Erik ja Hans Granfelt olivat olympiamitalisteja. Lisäksi Granfelt oli miekkailija Nils Rydströmin setä/eno.


title: Dandiya

text: Dandiya on suosittu Rajasthanilainen kansantanssi. Värikkäisiin asuihin sonnustautuneet esiintyjät tanssivat pitkien keppien kanssa. Tanssia säestetään Meddale -nimisellä rummulla. Rajasthanilaisen Bhil-heimon jäsenet esittävät tanssista eri variaatioita, joista kukin liittyy maanviljelyssykleihin. Esimerkkeinä tällaisista tansseista mainittakoon Ghumer, Raika ja Jhoria -nimiset tanssit.


title: Dandiya

text: Gher-tanssi on Mina-heimon keskuudessa suosittu tällainen tanssi. Heimo on samankaltainen kuin Bhil-heimo. Valar-niminen tanssi taas on tyypillinen Rajasthanilaisen Garasia-heimon keskuudessa esiintyvä Dandiya-tyyppinen tanssi.


title: Erik Granfelt (voimistelija)

text: Erik Gustaf Granfelt (17. marraskuuta 1883 Tukholma – 18. helmikuuta 1962 Täby) oli ruotsalainen voimistelija, köydenvetäjä ja olympiavoittaja. Hän oli mukana voittamassa joukkuevoimistelussa kultaa vuoden 1908 kesäolympialaisissa Lontoossa. Lisäksi hän kuului köydenvedossa pronssia saaneeseen joukkueeseen Ateenan välikisoissa 1906.


title: Erik Granfelt (voimistelija)

text: Myös Erikin veljet Nils ja Hans Granfelt olivat olympiaurheilijoita. Granfelt oli lisäksi miekkailija Nils Rydströmin setä/eno.


title: Dumhal

text: Dumhal on kashmirilainen kansantanssi. Tanssia esitetään pitkissä kaavuissa joihin kuuluu korkea kartiomainen päähine joka on koristeltu helmillä ja simpukankuorilla. Tanssijat laulavat myös rumpujen säestyksellä. Dumhal-tanssiperinteeseen kuuluu myös maahan asetettu lippu, jonka ympäri miehet tanssivat.


title: Harry Tobias

text: Harry Tobias (11. syyskuuta 1895 New York, New York – 15. joulukuuta 1994 Saint Louis, Missouri) oli yhdysvaltalainen sanoittaja. Hän varttui Massachusettsin Worcesterissa, ja myös hänen veljistään Charlesista ja Henrysta tuli lauluntekijöitä.


title: Harry Tobias

text: Harry Tobias aloitti laulujen kirjoittamisen 16-vuotiaana, ja hänen ensimmäiset hittinsä olivat "Take Me to My Alabama" ja "That Girl of Mine" (molemmat 1916). Hän liittyi Yhdysvaltain ilmavoimien palvelukseen vuonna 1917. Sodan jälkeen Harry aloitti musiikillisen yhteistyön Charles-veljensä kanssa. Vuonna 1929 hän lähti Hollywoodiin.


title: Harry Tobias

text: Veljiensä lisäksi Tobias teki yhteistyötä muiden muassa Elliott-poikansa, Will Dillonin, Gus Arnheimin, Neil Moretin, Jules Lamaren, Phil Bouteljen, Percy Wenrichin, Al Shermanin, Harry Barrisin, Jean Schwartzin ja Jack Sternin kanssa. Tobias otettiin vuonna 1983 Songwriters Hall of Fameen.


title: Braden Looper

text: Braden LaVerne Looper (s. 28. lokakuuta 1974 Weatherford, Oklahoma) on yhdysvaltalainen baseballpelaaja, pelipaikaltaan syöttäjä, jonka ura päättyi 2009. Hän voitti World Series -mestaruuden vuosina 2003 ja 2006. Hänen yliopistonsa oli Wichita State, ja ensimmäisen MLB-ottelunsa hän pelasi 31. maaliskuuta 1998. Looperin seuroina ovat olleet St. Louis Cardinals (1998, 2006–2008), Florida Marlins (1999–2003), New York Mets (2004–2005) ja Milwaukee Brewers (2009). Viimeisen pelinsä MLB:ssa hän pelasi 2. lokakuuta 2009.


title: Braden Looper

text: Looper kilpaili vuoden 1996 kesäolympialaisissa Atlantassa ja kuului siellä baseballissa pronssia saaneeseen joukkueeseen. Myös Bradenin serkku Aaron Looper on pelannut MLB-tasolla.


title: Knut Torell

text: Knut Emanuel Torell (1. toukokuuta 1885 Norra Sandsjö – 24. joulukuuta 1966 Österhaninge) oli ruotsalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä kultaa voittaneeseen joukkueeseen.


title: Conrad Christensen

text: Conrad Adolf Christensen (25. tammikuuta 1882 Oslo – 30. joulukuuta 1950 Oslo) oli norjalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä pronssia saaneeseen joukkueeseen.


title: Ragnheiður Ragnarsdóttir

text: Ragnheiður Ragnarsdóttir (s. 24. lokakuuta 1984 Reykjavík) on islantilainen uimari. Vuoden 2004 kesäolympialaisissa Ateenassa hän jäi naisten 50 metrin vapaauinnissa 31. ja 100 metrin vapaauinnissa 40. sijalle. Hän kilpaili myös vuoden 2008 kesäolympialaisissa Pekingissä, jossa hän jäi 50 metrin vapaauinnissa 36. ja 100 metrin vapaauinnissa 35. sijalle.


title: Harry Ruby

text: Harry Ruby (27. tammikuuta 1895 New York, New York – 23. helmikuuta 1974 Woodland Hills, Kalifornia) oli yhdysvaltalainen lauluntekijä, joka tuli tunnetuksi erityisesti yhteistyöstään vuonna 1920 tapaamansa Bert Kalmarin kanssa. Lisäksi Ruby työskenteli muiden muassa Edgar Leslien, Sam Lewisin, Joe Youngin ja George Jesselin kanssa.


title: Harry Ruby

text: Kalmar & Ruby -kaksikon lauluihin lukeutuvat "So Long OO Long", "Timbuctoo", "She's Mine All Mine", "Where Do They Go When They Row Row Row", "The Vamp From East Broadway", "My Sunny Tennessee", "I Gave You Up Just Before You Threw Me Down", "Who's Sorry Now", "All Alone Monday", "Happy Go Lucky", "Up in the Clouds", "I Wanna Be Loved By You", "It Was Meant to Be" ja "Three Little Words".


title: Harry Ruby

text: Ruby työskenteli Broadwaylla ja vuodesta 1930 Hollywoodissa. Hän myös kirjoitti käsikirjoituksia. Hän jatkoi työskentelyään Kalmarin kuoltua 1947; elokuva "Kolme pientä sanaa" (1950) kertoo Rubyn ja Kalmarin tarinasta. Ruby otettiin vuonna 1970 Songwriters Hall of Fameen.


title: Harry Ruby

text: Kun vuoden 1951 elokuvista jaettiin Oscar-palkintoja, Ruby oli ehdolla parhaan kappaleen Oscarin saajaksi kappaleella "A Kiss to Build A Dream On" elokuvasta "Jäljet johtavat yökerhoon" ("The Strip"). Sitä olivat säveltämässä ja sanoittamassa hänen lisäkseen Kalmar ja Oscar Hammerstein II.


title: Alfred Engelsen

text: Alfred Bertran Engelsen (16. tammikuuta 1893 Bergen – 13. syyskuuta 1966 Tvedestrand) oli norjalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä vapaassa järjestelmässä kultaa voittaneeseen joukkueeseen. Samoissa kisoissa hän osallistui myös uimahyppyihin.


title: Marija Prymatšenko

text: Marija Oksentijivna Prymatšenko (, sukunimi joskus myös ) (1908–1997) oli ukrainalainen naivistinen taiteilija, jonka teoksia on Ukrainan kansantaiteen museon kokoelmissa.


title: Marija Prymatšenko

text: Polion lapsena sairastanut Prymatšenko kärsi taudin seurauksista koko ikänsä. Hän asui Bolotnjan kylässä lähellä Tšernobylia. Hän maalasi myös ydinvoimalaonnettomuutta käsittelevän sarjan, teki koristelua keramiikkatöihin ja kirjontatöitä. Töissään hän käytti pohjana satuja ja myyttejä. Myös hänen poikansa Fedir Prymatšenko on taiteilija, samoin hänen lapsenlapsensa.


title: Marija Prymatšenko

text: Prymatšenkon teoksia on ollut esillä muun muassa Ranskassa ja Kanadassa, ja Pablo Picasson kerrotaan käyneen hänen näyttelyssään. Kuvateoksia hänen maalauksistaan on julkaistu eri puolilla maailmaa.


title: Marija Prymatšenko

text: Suomalainen suunnittelija Kristina Isola on kopioinut eläinhahmoja lukuun ottamatta Prymatšenkon maalauksen "Rotta matkalla" (1963) Marimekolle suunnittelemaansa kankaaseen "Metsän väki" (2007).


title: Marija Prymatšenko

text: Tekijänoikeusasioissa on epäselvyyttä, sillä Ukraina kuului teoksen valmistumisen aikaan 1960-luvulla Neuvostoliittoon, eikä Neuvostoliitto kuulunut silloin kansainvälisiin tekijänoikeussopimuksiin, joista tärkein on Bernin sopimus. Prymatšenkon teosten oikeuksien omistajat ovat hänen lapsensa ja lapsenlapsensa. Taiteilijana työskenteleva lapsenlapsi Ivan Prymatšenko sanoo, ettei Ukraina kunnioita nykyisinkään tekijänoikeuksia, vaan hyödyntää teoksia surutta. Myös teosten sijaintipaikka, museo käyttää hänen mukaansa niitä kaupallisesti hyväkseen.


title: Marija Prymatšenko

text: Marimekko on tarjoutunut ostamaan muutamien Prymatšenkon teosten käyttöoikeuksia.


title: Pimme Korhonen

text: Pimme Korhonen on suomalainen rumpali, joka on soittanut muun muassa Bad Signissa, Teddy & the New Tigersissa, Wow-Deessa, Honey B and the T-Bonesissa, Leningrad Cowboysissa, Pietarinkadun Oilers Bandissa ja Sleepy Sleepersissa. Leningrad Cowboysin mukana Korhonen on näytellyt Aki Kaurismäen ohjaamissa Leningrad Cowboys -elokuvissa.


title: Wrangelsburgin linna

text: Wrangelsburgin linna () on kartano Wrangelsburgin kunnassa Saksassa. Se sijaitsee Mecklenburg-Etu-Pommerin osavaltiossa Vorpommern-Greifswaldin piirikunnassa Greifswaldin kaupungista kaakkoon. Carl Gustav Wrangel rakennutti alkuperäisen rakennuksen paikalle vuosien 1652 ja 1664 välillä barokkilinnan arkkitehti Caspar Vogelin piirustusten mukaan.


title: Wrangelsburgin linna

text: Nykyinen rakennus rakennettiin 1880-luvulla.


title: Ossi Lehtinen

text: Ossi Lehtinen on suomalainen iskelmälaulaja, joka tuli tunnetuksi Dallapé-orkesterin solistina 1960-luvulla. Ossi Lehtinen oli mukana Dallapén vuoden 1964 singlellä ”Tanja”/”Kultani nimen minä kirjoitan” (Odeon 45 PLD 228).


title: Ossi Lehtinen

text: Nuoruudessaan Lehtinen oli ottanut laulutunteja kuuluisalta laulupedagogilta Olavi Nybergiltä ja oopperalaulaja Jorma Huttuselta. Martti Jäppilä pestasi hänet Dallapén solistiksi A. Aimon jouduttua sydänvaivojen vuoksi jäämään pois orkesterin kiertueilta keväällä 1963. Lehtinen työskenteli tuolloin huoltomiehenä lentoyhtiö Aerolla. Dallapén solistina Lehtinen joutui kokemaan myös suursuosion negatiivisen puolen orastavan juorulehdistön uudenlaisen juttutyylin myötä. Lehtinen lauloi Dallapéssa syksyyn 1964 saakka, jolloin hän perusti oman yhtyeen ja hänen tilalleen Dallapéhen tuli Mikko Järvinen.


title: Ossi Lehtinen

text: Nykyisin Lehtinen esittää hengellistä musiikkia.


title: Samuli Mikkonen

text: Samuli Mikkonen (s. 24. maaliskuuta 1973) on suomalainen jazzpianisti ja säveltäjä. Nykyisin Mikkonen soittaa Kuára-triossa yhdessä rumpali Markku Ounaskarin ja trumpetisti Per Jorgensenin kanssa. Ennen Kuáraa Mikkonen on julkaissut neljä sooloalbumia ja soittanut noin 20 muulla levyllä.


title: Samuli Mikkonen

text: Mikkonen opiskeli Jyväskylän konservatoriossa pianonsoittoa Matti Laukkasen johdolla. Mikkonen valittiin Sibelius-Akatemian jazzosastolle vuonna 1993 ja aloitti parin vuoden jälkeen myös klassisen sävellyksen opinnot. Mikkonen oli mukana vuonna 1992 perustetussa Wäinämöiset-yhtyeessä yhdessä Markus ja Tony Elglandin kanssa. Sibelius-Akatemiassa Mikkonen oli mukana vuodesta 1993 alkaen saksofonisti Jouni Järvelän Jouni Järvelä Groupissa. 1990-luvun puolivälissä Mikkonen liittyi trumpetisti Mika Myllärin ja saksofonisti Jari Perkiömäen yhtyeisiin, joiden jäsenenä hän myös levytti ensimmäisen kerran vuonna 1997. Muita yhtyekiinnityksiä Mikkosella ovat olleet rumpali Markus Ketolan Tila ja vuodesta 1999 saksofonisti Pekka Pylkkäsen Putkipaja.


title: Samuli Mikkonen

text: Samuli Mikkonen trio perustettiin vuonna 1997. Myöhemmin mukaan tuli saksofonisti Sakari Kukko, jonka kanssa äänitettiin levyt "Virret" ja "Joulu". Yhtye keikkaili myös nimellä Samuli Mikkonen ja 3 henkeä saksofonistina joko Sakari Kukko tai Sonny Heinilä. Vuonna 2002 kokoonpano laajeni oktetiksi Samuli Mikkonen ja 7 henkeä, jossa soittivat myös saksofonistit Juhani Aaltonen, Pepa Päivinen ja Jorma Tapio. Eponyymi albumi ilmestyi vuonna 2003.


title: Icom (yritys)

text: Yhtiön päähallintopaikka on Osakassa ja sillä on sivutoimipisteitä Australian Melbournessa, Espanjan Barcelonassa, Kanadan Deltassa, Kiinan Pekingissä, Ranskan Toulousessa, Uuden-Seelannin Aucklandissa, Yhdistyneen kuningaskunnan Kentissä ja Yhdysvaltain Bellevuessa.


title: Guido Boni

text: Guido Boni (7. helmikuuta 1892 Vicchio – 15. joulukuuta 1956 Gattaia di Vicchio) oli italialainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa, jossa hän voitti moniottelun joukkuekilpailussa kultaa ja sijoittui siinä yksilönä neljänneksi.


title: Guido Boni

text: Vuoden 1913 telinevoimistelun maailmanmestaruuskilpailuissa Pariisissa Boni saavutti kolme mitalia: kaksi kultaista ja yhden pronssisen.


title: Guido Romano

text: Guido Romano (3. joulukuuta 1887 Modena – 18. kesäkuuta 1916 Vicenzan lähistö) oli italialainen voimistelija ja olympiavoittaja. Hän voitti vuoden 1912 kesäolympialaisissa Tukholmassa kultaa joukkuevoimistelussa ja sijoittui moniottelun yksilökilpailussa yhdeksänneksi. Lontoon kesäolympialaisissa 1908 Romano jäi moniottelun yksilökilpailussa 19. sijalle.


title: Maude Karlén

text: Maude Astrid Karlén (s. 25. marraskuuta 1932 Tukholma) on ruotsalainen kilpauransa päättänyt telinevoimistelija ja olympiamitalisti. Hän kilpaili Melbournen kesäolympialaisissa 1956, missä hän saavutti hopeaa yhteisvoimistelussa. Lisäksi hän osallistui otteluun sijoittuen 53:nneksi ja joukkuekilpailuun sijoittuen kahdeksanneksi.


title: Johan Jarlén

text: Johan Jonatan Assaf Jarlén (4. marraskuuta 1880 Göteborg – 18. huhtikuuta 1955 Göteborg) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuevoimistelussa.


title: Sverre Grøner

text: Sverre Grøner (17. syyskuuta 1890 Gjerpen – 3. helmikuuta 1972 Oslo) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa joukkuevoimistelussa hopeaa.


title: Radioamatööritutkinto Suomessa

text: Radioamatööritutkinto Suomessa on moduulipohjainen. Kunkin moduulin voi suorittaa itsenäisesti ja hyväksyttyjen moduulien yhdistelmät antavat oikeuden radioamatöörin yleisluokan ja radioamatöörin perusluokan pätevyystodistuksiin. Aikaisemmin Suomessa on ollut toisenlaisia radioamatööriluokkia, kuten tietoliikenneluokka, tekninen luokka ja kokelasluokka. Uudistuksessa lakkautettiin edellä mainitut ja perustettiin perusluokan tutkinto. Kokelasluokka oli määräaikainen eivätkä sen oikeudet periytyneet uuteen järjestelmään. Tietoliikenneluokan radioamatöörit saivat uudistuksessa perusluokan radioamatöörin oikeudet ja teknillisen luokan radioamatöörit saivat uuden yleisluokan oikeudet.


title: Radioamatööritutkinto Suomessa

text: Keskeistä viimeisessä kehityksessä on ollut se, että sähkötyksen merkitys on vähentynyt sotilasradiotoiminnassa 1990-luvulta alkaneen digitalisoitumisen vuoksi, minkä vuoksi enää ei pidetä tärkeänä, että radioamatöörin tai monien radioamatöörien pitäisi osata sähkötystäkin. Nykyään kummassakaan Suomessa käytetyssä radioamatööriluokassa ei ole sähkötystutkintovaatimusta. Asepalveluksessa sähköttämään opettelevat enää vain jotkus sissiradistit ja erikoisrajajääkärit, mutteivat enää maavoimien viestimiehet yleisesti.


title: Radioamatööritutkinto Suomessa

text: Radioamatööritutkinnon suorittamisessa Suomessa jo hyväksytyillä tutkintomoduuleilla ei ole vanhenemisaikaa, joten ne voi suorittaa joko yksi kerrallaan tai kaikki samassa tutkintotilaisuudessa. Tutkintoja ottavat vastaan paikalliset pätevyystutkijat ympäri maan ja ympäri vuoden. Tutkijat ovat viestintäviraston hyväksymiä. Pätevyystytkijoita on yleensä viime vuosina ollut 50–60 ja heidän nimittämistään ovat esittäneet alueelliset radioamatöörikursseja järjestävät yhdistykset. 26. tammikuuta 2017 kuitenkin pätevyystutkijoiden määrää vähennettuin vajaaseen kolmeenkymmeneen, jonka jälkeen heidän määräänsä lisättiin erityisesti Varsinais-Suomessa, jossa on viisi pätevyystutkijaa. Keski-Pohjanmaan maakunnassa ainoana Suomessa ei ole ainuttakaan pätevyystutkijaa.


title: Radioamatööritutkinto Suomessa

text: Radioamatööritutkinnon suorittamiseen ei tarvitse käydä minkäänlaista kurssia, mutta se voi helpottaa tutkinnon suorittamisessa. Jotkut maakunnallisesti vaikuttavat radioamatööriyhteisöt järjetävät vuosittain pääasiassa perusluokan radioamatööritutkinnon suorittamista tukevia kursseja sekä joskus tätä harvemmin täydennyskursseja, joiden tarkoituksena on se, että kurssin käynyt voisi suorittaa T2-tekniikkakokeen saadakseen perusluokan radioamatööritutkintonsa korotettua yleisluokan radioamatööritutkinnoksi. Monilla amatööriadioaaltoalueista perusluokan radioamatööri saa lähettää 120 W:n lähetysteholla, kun taas yleisluokan radioamatööri saa lähettää 1500 W:lla, käytännössä lineaarivahvistimien avulla.


title: Radioamatööritutkinto Suomessa

text: Monissa tapauksissa suoritetaan ensiksi K-moduuli, koska se on välttämätön sekä radioamatöörin perusluokan että radioamatöörin yleisluokan tutkinnoille. Yleisluokan voi suorittaa suorittamalla K-moduulin ja T2-moduulin suorittamatta perusluokalta vaadittavaa T1-moduulia, mutta monet suorittavat käytännössä ensiksi perusluokan T1-moduulin ja sitten yleisluokan T2-moduulin. Suomessa luokkien välillä ei ole muuta eroa kuin suurimmat sallitut lähetystehot, mikä tarkoittaa sitä, että Suomessa perusluokan radioamatööri pääsee liikennöimään aivan samoille radioaaltoalueille kuin yleisluokan radioamatööri.


title: Radioamatööritutkinto Suomessa

text: Joissain maissa voi eri radioamatööriluokkien välillä olla muitakin eroja kuin lähetystehot. Toisin sanoen on mahdollista, että ensimmäistä luokkaa alemman radioamatööritutkinnon suorittaneet eivät voi operoida kaikilla niillä radioamatöörialueilla, joilla ensimmäisen luokan radioamatööri voi. Toisen luokan radioamatööritutkinnoissa voi olla rajoituksia aaltoalueisiin verrattuna ensimmäisen luokan radioamatööreihin.


title: Radioamatööritutkinto Suomessa

text: Koska yleensä erillisillä vahvistimilla saavutettavat 1000–1500 W:n lähetystehot ovat vaikuttavia verrattuna monien amatööriradioiden 100 W:n lähetystehoihin ilman lineaarivahvistinta vaikuttavia, T2-moduulissa kiinnitetään huomiota radiotekniikkaan myös radiohäiriömielessä.


title: Itä–Länsi-ottelu 1952

text: Vuoden 1952 pesäpallon Itä–Länsi-ottelu pelattiin Hesperiassa 7. syyskuuta. Tämä oli kaikkiaan kahdeksastoista Itä–Länsi-ottelu. Katsojamääräksi koleassa säässä ilmoitettiin 1 700.Itä aloitti sisällä.


title: Carl Bertilsson

text: Carl Adolf Hjalmar Bertilsson (18. lokakuuta 1889 Drängsered – 16. marraskuuta 1968 Vånga) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuevoimistelussa kultaa. Myös Carlin veli Per Bertilsson oli voimistelija.


title: Purjesimput

text: Purjesimput (Tetrarogidae) on simppukaloihin kuuluva heimo. Heimon lajeja tavataan Intian valtamerestä ja Tyynestämerestä. Toisinaan purjesimppujen katsotaan kuuluvan skorpionisimppuihin (Scorpaenidae) alaheimona Tetraroginae.


title: Purjesimput

text: Purjesimppujen heimoon kuuluu 16 sukua ja noin 38 lajia. Kooltaan ne ovat yleensä pienikokoisia ja jäävät alle 15 cm:n pituisiksi, mutta suurin laji voi saavuttaa 81 cm:n pituuden. Ruumiinrakenteeltaan heimon kalat ovat litteähköjä ja pitkänomaisia, päässä on piiejä ja silmän taka on piikki, jonka kalat voivat nostaa pystyyn. Selkäevä on pitkä ja useilla lajeilla korkea. Purjesimppulajien pään piikit ovat evien ruodot ovat yhteydessä myrkkyrauhaseen. Purjesimput ovat erittäin myrkyllisiä ja voivat aiheuttaa erittäin tuskallisia haavoja myös ihmiselle. Väriltään heimon lajit ovat tyypillisesti ruskehtavankirjavia.


title: Purjesimput

text: Purjesimppuja tavataan lämpimistä ja lauhkeista vesistä Afrikan etelärannikolta Tyynelle merelle. Suurin osa lajeista on meresisä, mutta roki ("Notesthes robusta") elää makeissa vesissä Australian itäosissa. Purjesimput elävät lähellä pohjaa ja niiden ravintoa ovat äyriäiset ja kalat.


title: Nils Widforss

text: Nils Johan Widforss (3. marraskuuta 1880 Tukholma – 2. toukokuuta 1960 Bromma) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuevoimistelussa kultaa.


title: Sven Landberg

text: Sven Axel Richard Landberg (6. joulukuuta 1888 Tukholma – 11. huhtikuuta 1962 Tukholma) oli ruotsalainen voimistelija ja kaksinkertainen olympiavoittaja. Hän oli mukana voittamassa kultaa joukkuevoimistelussa vuoden 1908 kesäolympialaisissa Lontoossa ja sitten ruotsalaisen järjestelmän joukkuekilpailussa vuoden 1912 kesäolympialaisissa Tukholmassa.


title: Lesley Ashburner

text: Lesley Ashburner (21. lokakuuta 1883 Philadelphia, Pennsylvania – 12. marraskuuta 1950 Bethesda, Maryland) oli yhdysvaltalainen yleisurheilija ja olympiamitalisti. Hän kilpaili vuoden 1904 kesäolympialaisissa Saint Louisissa ja sai siellä pronssimitalin 110 metrin aitajuoksussa.


title: Kirsi Aromaa

text: Kirsi Elina Maarit Aromaa (s. 23. heinäkuuta 1958 Pomarkku) on suomalainen balettitanssija. Hän tanssi aiemmin Suomen Kansallisbaletissa ja on sittemmin toiminut baletin ja baletin repertuaarin pedagogina.


title: Kirsi Aromaa

text: Aromaa valmistui tanssitaiteen maisteriksi Teatterikorkeakoulusta vuonna 2007.


title: Helmer Adler

text: Helmer Karl Aksel Adler (6. toukokuuta 1908 Kuhmo – 4. joulukuuta 1940 Helsinki) oli suomalainen vasemmistolainen toimittaja, kriitikko ja elokuvaohjaaja.


title: Helmer Adler

text: Adler toimi "Tulenkantajat"-lehden ja "Kirjallisuuslehden" avustajana, työskenteli "Suomen Sosialidemokraatin" kulttuuritoimittajana ja teki "Soihtu"-lehteä. Hän kuului kirjailijaryhmä Kiilaan ja oli mukana vuonna 1940 Suomen-Neuvostoliiton rauhan ja ystävyyden seuran (SNS I) johdossa. Vuonna 1934 Adler on keskeisessä roolissa suunniteltaessa Ranskan kansanrintamaa esikuvana käyttäen vasemmistososialidemokraattien ja kommunistien yhteisrintamaa. Ensimmäinen suunnittelukokous pidettiin Adlerin luona ja siinä vasemmistososialidemokraatteja edustivat Adlerin ohella Mauri Ryömä ja Jarno Pennanen.


title: Helmer Adler

text: Adler käsikirjoitti ja ohjasi 1939 elokuvan "Herrat ovat herkkäuskoisia". Hän myös näytteli elokuvassa tohtori Van Hu Sanin roolia.


title: Helmer Adler

text: Kun Suomen viranomaiset loppukesästä 1940 ryhtyivät tukahduttamaan SNS:n toimintaa, Adler alkoi eräiden muiden ohella organisoida niin sanottuja iskuryhmiä puolustamaan seuran kokouksia. Hänet kutsuttiin syyskuussa 1940 asepalvelukseen ja hän toimi sitten kirjurina Helsingin suojeluskuntapiirissä. Adler teki itsemurhan kaasulla joulukuussa 1940.


title: Heimo Aaltonen

text: Heimo Aaltonen (s. 17. kesäkuuta 1952) on entinen suomalainen pesäpalloilija.


title: Heimo Aaltonen

text: Kuuksosta kotoisin oleva Heimo Aaltonen pelasi mestaruussarjassa kymmenen kauden ajan ja oli SM-kultaa vuonna 1976 voittaneessa Kouvolan Pallonlyöjien joukkueessa. Cup-mestaruutta Aaltonen oli voittamassa 1977 ja 1983, lisäksi SM-sarjasta on tullut pronssia 1977. Miehen meriittinä on myös yksi pesäpallon arvo-ottelu lehdistön joukkueessa vuonna 1980. Otteluja mestaruussarjassa on kertynyt kaikkiaan 182, lyötyjä juoksuja 106 (5+101) ja pesispörssipisteitä 460,7. Aaltosen kasvattajaseura on Iitin Kisaajat.


title: Jorma Ahvenainen (pesäpalloilija)

text: Jorma Ahvenainen (s. 12. tammikuuta 1951) on entinen suomalainen pesäpalloilija ja pelinjohtaja.


title: Jorma Ahvenainen (pesäpalloilija)

text: Ahvenainen pelasi Mestaruussarjassa 1970-1979 edustaen koko ajan Kouvolan Pallonlyöjiä. Suomen mestaruuden Ahvenainen saavutti 1976 ja hopeaa 1970. Pronssia on tullut kahdesti ja Cup-mestaruus kaudella 1977. Itä-Länsi-ottelussa Ahvenainen esiintyi Idän puolella 1972.


title: Jorma Ahvenainen (pesäpalloilija)

text: Vuosina 1980-1989 Ahvenainen toimi ajoittain KPL:n mestaruussarja- ja ykkössarjajoukkueen pelinjohtajana.


title: Curveball

text: "Curveball", oikealta nimeltään Rafid Ahmed Alwan al-Janabi (, s. 1968), on Irakista vuonna 1999 loikannut mies, joka väitti länsimaisille tiedustelupalveluille työskennelleensä Irakin joukkotuhoaseprojektissa. Yhdysvaltain hallinto käytti Curveballin antamia tietoja perusteena Irakin sodan aloittamiselle. Curveballin antamissa tiedoissa oli useita epäloogisuuksia, mutta Yhdysvaltain tiedustelupalveluiden johto piti tietoja silti totuudenmukaisina. Vuosi sodan aloittamisen jälkeen liittouman nimittämä komissio todisti Curveballin valehdelleen järjestelmällisesti.


title: Curveball

text: Alwan al-Janabi opiskeli kemiantekniikkaa Irakissa Bagdagin yliopistossa, mutta työskenteli Irakissa ollessaan vain televisioalalla. Hän loikkasi Irakista Saksaan vuonna 1999 ja haki poliittista turvapaikkaa. Al-Janabi lähetettiin Zirndorfissa sijainneeseen vastaanottokeskukseen, jossa hän yllättäen väittikin työskennelleensä korkeassa virassa Irakin joukkotuhoaseohjelmassa. Tämä kiinnitti Saksan tiedustelupalvelun huomion. Al-Janabi, jolle saksalaiset antoivat koodinimen "Curveball", kertoi vuosina 1999-2001 Saksan tiedustelupalvelulle työskennelleensä liikuteltavia joukkotuhoaseita valmistaneessa tehtaassa. Vastineeksi antamistaan tiedoista Saksa antoi Curveballille turvapaikan sekä rahaa. Saksan tiedustelupalvelu kertoi Curveballista myös Yhdysvaltain keskustiedustelupalvelulle. Vaikka CIA löysi Curveballin kertomuksesta useita epäjohdonmukaisuuksia ja useat CIA:n työntekijät epäilivät tietojen todenperäisyyttä, esitteli George W. Bushin hallinto Curveballin tiedot totena. Muun muassa Yhdysvaltain silloinen ulkoministeri Colin Powell esitteli Yhdistyneiden kansakuntien kokouksessa Curveballin antamia tietoja totena.


title: Curveball

text: Ensimmäisen kerran Curveballin antamat tiedot osoitettiin aukottomasti valheellisiksi ensimmäisen kerran vuonna 2004, kun liittouman perustama, Irakin joukkotuhoaseita Irakin miehittämisen jälkeen etsinyt Iraq Survey Group totesi Curveballin antamien tietojen olleen täysin perättömiä. Seuraavana vuonna myös presidentti Bushin nimittämä Iraq Intelligence Commission tuli samaan lopputulokseen. Komission tekemän raportin mukaan Curveballin kanssa työskennelleet saksalaiset ja yhdysvaltalaiset viranomaiset pitivät häntä hulluna ja mahdollisesti alkoholistina, minkä lisäksi tiedustelupalvelujen johtajat siirsivät Curveballin antamia tietoja kyseenalaistaneita analyytikkoja pois tapauksen tutkinnasta. Vuonna 2011 myös Curveball itse myönti valehdelleensa tarkoituksella Saksan ja Yhdysvaltojen tiedustelupalveluille.


title: Ross Lynch

text: Ross Shor Lynch (s. 29. joulukuuta 1995 Littleton, Colorado, Yhdysvallat) on yhdysvaltalainen laulaja, tanssija ja näyttelijä. Lynch on yhtyeen R5 laulaja ja kitaristi, ja hän on näytellyt muun muassa elokuvissa "Teen Beach Movie, Teen Beach 2" ja televisiosarjassa "Austin ja Ally".


title: Ross Lynch

text: Ross Lynch kasvoi Littletonissa, Coloradossa. Hän on toiseksi nuorin viidestä sisaruksista. Hän kävi koulua kotona neljännestä luokasta lähtien. Hän oppi laulamaan sekä soittamaan kitaraa ja pianoa. Ross osaa soittaa pianoa, rumpuja, kitaraa ja bassoa. Ross ja hänen perheensä muuttivat Los Angelesiin Kaliforniaan vuonna 2007, jotta vanhin veli Riker voisi toteuttaa unelmansa viihdebisneksestä. Los Angelesissa Lynchien perhe tapasi perhetuttavan, ja nykyisen yhtyeen jäsenen, Ellington Ratliffin.


title: Ross Lynch

text: Lynch koe-esiintyi Disney Channelin ohjelman Austin ja Ally päärooliin vuoden 2011 alussa, ja sai roolin. Sarjan ensimmäinen jakso esitettiin Yhdysvalloissa 2.12.2011. Hän esittää teinilaulajaa Austin Moonia, joka nousee yhdessä yössä suosioon, kun hänen musiikkivideo myöhemmin ladataan internetiin. Myöhemmin hän muodostaa kumppanuuden Allyn kanssa, jota esittää Laura Marano. Sarjan viimeinen jakso esitettiin Yhdysvalloissa 10.1.2016.


title: Ross Lynch

text: Keväällä 2012 Ross Lynch aloitti Disney Channelin elokuvan, "Teen Beach Movie", kuvaukset. Hän näyttelee miespääosassa Bradya. Lynchin vastanäyttelijä on Maia Mitchell. Elokuva sai Amerikan ensi-iltansa 19.7.2013. Vuonna 2014 hän aloitti elokuvan jatko-osan "Teen Beach 2" kuvaukset. Elokuva sai ensi-iltansa Yhdysvalloissa 26.6.2015.